Πραγματικότητα έγινε η τελευταία επιθυμία του 32χρονου Ντάνιελ Φλίτγουντ από το Τέξας, καρκινοπαθή τελικού σταδίου που μεγάλωσε με το Star Wars. <strong>Ο Ντάνιελ είδε πρώτος σε αμοντάριστη εκδοχή την τελευταία ταινία <em>Ο Πόλεμος των Άστρων: Το Ξύπνημα της Δύναμης, </em>πριν την επίσημη προβολή της στις 18 Δεκεμβρίου</strong>, ενώ δέχθηκε και τηλεφώνημα από τον σκηνοθέτη Τζ.Τζ.Έιμπραμς.

Ο Ντάνιελ Φλίτγουντ από το Τέξας είναι λάτρης των επικών ταινιών επιστημονικής φαντασίας από τα οκτώ ή εννιά του χρόνια.

Πάσχει από σπάνια μορφή καρκίνου του συνδετικού ιστού και τον Ιούλιο οι γιατροί του έδιναν μόνο δύο μήνες ζωής. Τη Δευτέρα τον ενημέρωσαν ότι ο καρκίνος έχει εξαπλωθεί στο 90% των πνευμόνων του.

Ο Φλίτγουντ δεν είναι ο πρώτος που εκφράζει τέτοια επιθυμία: Ο σκηνοθέτης Τζ. Τζ. Έιμπραμς είχε ικανοποιήσει παρόμοιο αίτημα του Ντάνιελ Κραφτ, θαυμαστή του Star Trek, το 2013 και του είχε δείξει μια μη ολοκληρωμένη εκδοχή του <em>Star Trek Into Darkness</em>. Ο Κραφτ πέθανε λίγο αργότερα.

Ο Φλίτγουντ περνάει τις τελευταίες ημέρες του με τη σύζυγό του στο σπίτι του στο Σπρινγκ του Τέξας, όπου δέχεται τις φροντίδες εξειδικευμένου προσωπικού.