&nbsp;

Σε <strong>σύμβολο ελπίδας μετατράπηκε από χθες </strong>το Hilton Αθηνών<strong>, </strong>συμμετέχοντας στο παγκόσμιο πρόγραμμα φωταγώγησης σημαντικών κτιρίων - οροσήμων, στο πλαίσιο της Εκστρατείας Ενημέρωσης για τον Καρκίνο του Μαστού των Estee Lauder Companies, και ακολουθώντας το παράδειγμα του Eiffel Tower στο Παρίσι, του Empire State Building στην Νέα Υόρκη, του Mandarin Oriental στην Taipei και άλλων 200 κτιρίων σε 70 χώρες.

Ο κόσμος που παραβρέθηκε στην εντυπωσιακή εκδήλωση, είχε την ευκαιρία να υποστηρίξει <strong>έμπρακτα</strong> την <strong>Επιστημονική Μαστολογική Εταιρεία  Ίαση-Στήριξη «Ε.Μ.Ε.Ι.Σ», </strong>τον μοναδικό μη κερδοσκοπικό φορέα στην Ελλάδα, ο οποίος όχι μόνον παρέχει υπηρεσίες πρόληψης, αλλά κυρίως αντιμετωπίζει τη νόσο και υποστηρίζει την θεραπεία ασθενών με καρκίνο του μαστού που ανήκουν σε οικονομικά ευάλωτες ομάδες.

«Είναι χαρά μας που συνεργαζόμαστε με την Estee Lauder σ’ αυτή τη σημαντική καμπάνια ενημέρωσης για τον Καρκίνο του Μαστού και νιώθουμε περήφανοι που το ξενοδοχείο μας επιλέχτηκε να γίνει σύμβολο ελπίδας και αγάπης για τη ζωή. Η εντυπωσιακή φωταγώγηση του κτιρίου μας θα μεταδώσει το μήνυμα ότι η πρόληψη σώζει ζωές. Σας καλούμε να μοιραστείτε αυτό το μήνυμα με τις οικογένειες, τους φίλους και τους συναδέλφους σας» δήλωσε ο Γενικός Διευθυντής Hilton Ελλάδας και Κύπρου, Bart van de Winkel.

Από την πλευρά του, ο Πρόεδρος και Ιδρυτής της «Ε.Μ.Ε.Ι.Σ», Γρηγόρης Ξεπαπαδάκης ευχαρίστησε από καρδιάς τον κόσμο που συμμετείχε στην βραδιά, ενώ η στιγμή της φωταγώγησης ανακοινώθηκε από την Πρέσβειρα της Εκστρατείας Ενημέρωσης για τον Καρκίνο του Μαστού της Estee Lauder, <strong>Ελένη Μενεγάκη</strong>.

Το κτίριο του Hilton Αθηνών <strong>θα παραμείνει φωταγωγημένο μέχρι και τις 25 Οκτωβρίου</strong>, καθώς θα δώσει την ευκαιρία σε πλήθος κόσμου να κάνουν ‘’viral’’ το μήνυμα της πρόληψης και της έγκαιρης διάγνωσης.