Τρίωρη στάση εργασίας από τις 12 έως τις 3 το μεσημέρι με συγκέντρωση διαμαρτυρίας στη συμβολή Κηφισίας και Πεντέλης θα πραγματοποιήσουν την Πέμπτη οι εργαζόμενοι στα νοσοκομεία ΚΑΤ, Σισμανόγλειο, Αμαλία Φλέμιγκ και Παίδων Πεντέλης.

Οι εργαζόμενοι διαμαρτύρονται για το ασφαλιστικό νομοσχέδιο και ζητούν μεταξύ άλλων να μη φθάσει στη Βουλή, καθώς και να καταργηθούν όλοι οι «αντιασφαλιστικοί νόμοι του ΠΑΣΟΚ και της ΝΔ, αποκλειστικά δημόσια καθολική υποχρεωτική κοινωνική ασφάλιση».