Σε τοπικά μέσα της Θεσσαλίας, αναφέρθηκε κρούσμα μηνιγγίτιδας σε παιδί 5 ετών από τα Τρίκαλα, το οποίο διακομίστηκε στο Πανεπιστημιακό Νοσοκομείο της Λάρισας με αίσια, ευτυχώς, εξέλιξη για την υγεία του.
Η μηνιγγίτιδα, σύμφωνα με έγκυρες πληροφορίες, οφείλετο σε μηνιγγιτιδόκοκκο οροομάδας Β, έναντι του οποίου το παιδί δεν είχε εμβολιαστεί.
Το εμβόλιο για την πρόληψη της οροομάδας Β κυκλοφορεί εδώ και περίπου 2 χρόνια και ακόμα δεν αποζημιώνεται από τον ΕΟΠΥΥ γιατί δεν έχει ενταχθεί στο Εθνικό Πρόγραμμα Εμβολιασμών, με συνέπεια να σημειώνονται συνεχώς νέα κρούσματα σε ανεμβολίαστα παιδιά, ορισμένα από τα οποία είναι δυστυχώς θανατηφόρα.