<span class="mainText">Ένα φάρμακο που χρησιμοποιείται για την πρόληψη του καρκίνου βρέθηκε ότι μπορεί να βοηθήσει στην θεραπεία της μόλυνσης από τον ιό HIV, που προκαλεί το AIDS, σύμφωνα με νέα έρευνα.

Η υπάρχουσα αντιρετροϊκή αγωγή μπορεί να σκοτώσει τον ιό HIV που κυκλοφορεί στο αίμα ενός ανθρώπου που έχει προσβληθεί από αυτόν, αφήνοντας ωστόσο ανέπαφες τις λεγόμενες "αποθήκες του HIV" στον οργανισμό.

Σύμφωνα με έκθεση που δημοσιεύτηκε χθες στον ιστότοπο PLoS Pathogens, το φάρμακο PEP005, το οποίο είναι ένα από τα συστατικά μιας θεραπείας που χρησιμοποιείται για την πρόληψη της εμφάνισης καρκίνου του δέρματος, διαπιστώθηκε πρόσφατα ότι είναι "πολύ δραστικό" στην επανενεργοποίηση του ιού HIV που βρίσκεται σε λανθάνουσα μορφή στον οργανισμό.</span>