Κάθε άνθρωπος επιλέγει κάτι διαφορετικό να κάνει μετά το φαγητό: άλλοι κοιμούνται, άλλοι καπνίζουν, άλλοι πίνουν ένα καφέ ή ένα τσάι «για τη χώνεψη». Ωστόσο, κάποιες από αυτές τις συνήθειες μπορούν να επηρεάσουν αρνητικά τον οργανισμό μας, προκαλώντας από παροδικές ενοχλήσεις, μέχρι χρόνια προβλήματα. 

Διαβάστε ποια είναι τα βασικά λάθη που κάνετε πριν από ένα γεύμα, και δείτε για ποιους λόγους πρέπει να τα αποφύγετε: 

<strong>Καπνίζετε</strong>

Έρευνες έχουν δείξει ότι το κάπνισμα αμέσως μετά από ένα γεύμα ισοδυναμεί με το κάπνισμα 10 τσιγάρων το ένα μετά το άλλο. Μπορεί να σας χαλαρώνει ή να νιώθετε ότι σας βοηθάει στην πέψη, αλλά η αλήθεια είναι το κάπνισμα έχει συνδεθεί τόσο με το σύνδρομο ευερέθιστου εντέρου όσο και με το έλκος στομάχου. Το στομάχι σας είναι πιο ευάλωτο στο τσιγάρο αμέσως μετά από ένα γεύμα.

<strong>Τρώτε φρούτα</strong>

Τα φρούτα είναι νόστιμα και υγιεινά επιδόρπια, αλλά όταν τα τρώτε αμέσως μετά το γεύμα, υπάρχει μεγάλη πιθανότητα να εμποδίζετε τη διέλευση των βαρέων τροφών από τα έντερα, οι οποίες ουσιαστικά «κολλούν» και καθυστερείται η διαδικασία της πέψης. Γι' αυτό πολλοί γιατροί συστήνουν την κατανάλωση φρούτων τουλάχιστον μια ώρα πριν ή μετά το κανονικό σας γεύμα.

<strong>Πίνετε τσάι</strong>

Το τσάι είναι όξινο και το οξύ αντιδρά αρνητικά στην πρωτεΐνη, την οποία την κάνει πιο σκληρή. Αυτό καθιστά δύσκολη την πέψη. Είναι μια κοινή πρακτική στην Ανατολή να πίνουν ζεστό τσάι πριν από κάθε γεύμα, αλλά οι ειδικοί συνιστούν να το κάνετε τουλάχιστον μία ώρα μετά το γεύμα σας.

<strong>Χαλαρώνετε τη ζώνη σας</strong>

Είναι μια κακή συνήθεια. Όχι επειδή η χαλάρωση της ζώνης σας επηρεάζει τα έντερα, αλλά επειδή θα σας επιτρέψει να καταναλώσετε περισσότερη τροφή από όση χρειάζεστε ουσιαστικά και προκαλείται έτσι φούσκωμα και δυσπεψία. Η υπερκατανάλωση τροφής είναι κάτι που δεν πρέπει να κάνετε ποτέ.

<strong>Κάνετε μπάνιο</strong>

Το μπάνιο αυξάνει τη ροή του αίματος προς τα άκρα σας (χέρια και πόδια). Αυτό μειώνει κατά συνέπεια την ποσότητα της ροής του αίματος προς το στομάχι σας, το οποίο είναι ζωτικής σημασίας για την ταχύτερη και πιο αποτελεσματική πέψη.
<strong>
Πηγαίνετε αμέσως για περπάτημα</strong>

Το περπάτημα αμέσως μετά το φαγητό, αν και μοιάζει με καλή ιδέα, τελικά δεν είναι, αφού ευθύνεται για την παλινδρόμηση οξέος και τη δυσπεψία σε τεράστιο ποσοστό του πληθυσμού. Περιμένετε τουλάχιστον μισή ώρα πριν ξεκινήσετε για βόλτα με τα πόδια, αφού μόνο τότε η ήπια αυτή σωματική δραστηριότητα γίνεται επωφελής για την πέψη. Περπατήστε για περίπου 10 λεπτά και έτσι δεν θα αντιμετωπίσετε γαστροοισοφαγική παλινδρόμηση και στομαχικές διαταραχές.

<strong>Πέφτετε για ύπνο</strong>

Μετά από ένα γεύμα είναι σύνηθες να αισθάνονται πολλοί άνθρωποι υπνηλία. Θα πρέπει, ωστόσο να αποφεύγετε να κοιμάστε αμέσως, προκειμένου να περιορίσετε την δυσπεψία. Ο ύπνος επιβραδύνει όλες τις λειτουργίες του οργανισμού, συμπεριλαμβανομένης της πέψης.
