<p><strong>Με διακοπή εκτέλεσης μιας σειράς πράξεων από τους νοσηλευτές, όπως κοπή ραμμάτων, περιποίηση κατακλίσεων, λήψη αίματος, μέτρηση κεντρικής φλεβικής πίεσης κ.α. απειλεί η Ένωση Νοσηλευτών Ελλάδος (ΕΝΕ) σε περίπτωση που δεν ευοδωθούν οι διαπραγματεύσεις με τη νέα ηγεσία του υπουργείου Υγείας σε ό,τι αφορά το καθηκοντολόγιο των νοσηλευτών.</strong></p>
<p>Σημειώνεται ότι λίγες ημέρες πριν από τις εκλογές και ύστερα από έντονες διαμαρτυρίες των γιατρών, η προηγούμενη ηγεσία του υπουργείου Υγείας κατήργησε υπουργική απόφαση για το καθηκοντολόγιο των νοσηλευτών.</p>
<p>Το Δ.Σ. της ΕΝΕ θα έχει συνάντηση με τη νέα ηγεσία του υπουργείου Υγείας, όπου μεταξύ άλλων θα ζητήσει την άμεση νομιμοποίηση των νοσηλευτικών πράξεων με συγκεκριμένο χρονικό ορίζοντα εντός του επόμενου μήνα.</p>



Πηγή : eReportaz