Τουλάχιστον 2.622 άνθρωποι έχουν χάσει τη ζωή τους από την επιδημία Ebola στη δυτική Αφρική, σύμφωνα με τα στοιχεία του Παγκόσμιου Οργανισμού Υγείας. 

Μάλιστα, ο ΠΟΥ τόνισε ότι δεν υπάρχουν ενδείξεις ότι μειώνεται ο ρυθμός εξάπλωσης της ασθένειας, καθώς η επιδημία του φονικού ιού έχει επεκταθεί και στη Νιγηρία και τη Σενεγάλη, ενώ «η ανοδική πορεία της επιδημίας συνεχίζεται στις τρεις χώρες όπου υπάρχει ευρεία και έντονη εξάπλωση — τη Γουινέα, τη Λιβερία και τη Σιέρα Λεόνε», σημειώνει ο Οργανισμός.

Ο ΠΟΥ προσθέτει ότι η αύξηση των κρουσμάτων του Ebola στη Λιβερία οφείλεται στα πολλά κρούσματα που έχουν καταγραφεί στην πρωτεύουσα της χώρας, Μονρόβια.
