<p>«Επιχείρηση» που χορηγούσε πλαστές βεβαιώσεις, βάσει των οποίων εκδίδονταν πλαστά βιβλιάρια του ΙΚΑ, ξεσκέπασαν οι υπηρεσίες του ιδρύματος στο υποκατάστημα του Καματερού, αξιοποιώντας τα δεδομένα του Ολοκληρωμένου Πληροφοριακού Συστήματος.</p>
<p>Όπως αναφέρει ανακοίνωση του ιδρύματος, στο συγκεκριμένο υποκατάστημα εντοπίστηκαν περισσότερες από 500 παράνομες και χειρόγραφα γραμμένες ασφαλιστικές βεβαιώσεις.</p>
<p>Σημειώνεται πως η βεβαίωση αυτή εξασφαλίζει στον κάτοχό της την παροχή υπηρεσιών υγείας σε είδος από τον ΕΟΠΥΥ και σε χρήμα από το ΙΚΑ.</p>
<p>Το ύψος της ζημιάς για το ΙΚΑ και τον ΕΟΠΥΥ δεν έχει διευκρινιστεί και θα προσδιοριστεί μετά την ολοκλήρωση της σχετικής έρευνας. «Της υπόθεσης έχει ήδη επιληφθεί η Οικονομική Αστυνομία και θα ακολουθηθούν όλες οι προβλεπόμενες διαδικασίες για τους εμπλεκόμενους» καταλήγει η ανακοίνωση του ΙΚΑ.</p>


 Πηγή : <a href="http://www.e-reportaz.gr/%ce%b1%cf%80%ce%bf%ce%ba%ce%ac%ce%bb%cf%85%cf%88%ce%b7-%ce%b5%cf%80%ce%b9%cf%87%ce%b5%ce%af%cf%81%ce%b7%cf%83%ce%b7%cf%82-%cf%80%ce%bf%cf%85-%cf%87%ce%bf%cf%81%ce%b7%ce%b3%ce%bf%cf%8d/">e-reportaz.gr</a>