Αύξηση των πωλήσεων ευρείας βάσης παρά τη μείωση των πωλήσεων στον τομέα του Διαβήτη στις ΗΠΑ
• Οι πωλήσεις(2) του Ομίλου αυξήθηκαν κατά 3,4% (+9,2% με βάση τα δημοσιευμένα στοιχεία), ανερχόμενες σε €9.591 εκατ.
• Οι πωλήσεις του τομέα Διαβήτη μειώθηκαν κατά 6,6%, ως αποτέλεσμα των χαμηλότερων πωλήσεων της ινσουλίνης glargine U100® στις ΗΠΑ
• Οι πωλήσεις της Genzyme (που αυξήθηκαν κατά 32,7%) εμφάνισαν ισχυρή δυναμική οφειλόμενη στα προϊόντα για τη Σκλήρυνση κατά Πλάκας
• Οι πωλήσεις του τομέα των Εμβολίων αυξήθηκαν κατά 5,5% κυρίως λόγω των Αναδυόμενων Αγορών(3)
• Ο τομέας Υγείας των Ζώων σημείωσε ένα ακόμα ισχυρό τρίμηνο (κατέγραψε αύξηση κατά 9,3%) χάρη στην απόδοση του NexGard®
• Οι πωλήσεις στις Αναδυόμενες Αγορές αυξήθηκαν κατά 11,4%
Σταθερή χρηματοοικονομική επίδοση συνυπολογίζοντας τις αυξημένες επενδύσεις σε νέα προϊόντα
• Τα λειτουργικά έξοδα ανήλθαν στα € 3.816 εκατ., αυξημένα κατά 7,5% σε σταθερές τιμές συναλλάγματος
• Τα καθαρά κέρδη δραστηριοτήτων κατέγραψαν αύξηση κατά 5,0% σε σταθερές τιμές συναλλάγματος (+8,3% με βάση τα δημοσιευμένα στοιχεία) στα € 2.096 εκατ.
• Τα κέρδη δραστηριοτήτων ανά μετοχή (EPS) αυξήθηκαν κατά 6,1% σε σταθερές τιμές συναλλάγματος (CER), ανήλθαν σε €1,61 και αυξήθηκαν κατά 9,5% σε σύγκριση με τα δημοσιευμένα στοιχεία
• Επακόλουθο γεγονός - Ο οικονομικός αντίκτυπος της εκκούσιας ανάκλησης του epinephrine injection, UCP και του epinephrine Autoinjector στις ΗΠΑ και τον Καναδά είναι υπό αξιολόγηση και θα λογιστικοποιηθεί το 4o τρίμηνο του 2015. Σύμφωνα με την πρώτη εκτίμηση, πρόκειται για έναν αρνητικό αντίκτυπο ύψους περίπου € 100εκ στα Καθαρά Έσοδα των δραστηριοτήτων
Σημαντικά επιτευγματα από την προώθηση καινοτόμων προϊόντων
• Το alirocumab κυκλοφόρησε στις ΗΠΑ τον Ιούλιο ενώ αναμένεται η κυκλοφορία του στην ΕΕ
• Η αίτηση για τη λιξισενατίδη έγινε αποδεκτή από τον FDA
• Ο έτοιμος συνδυασμός ινσουλίνης glargine U100 και λιξισενατίδης για τον διαβήτη Τύπου 2 πέτυχε τον πρωταρχικό του στόχο στη μελέτη Φάσης 3 LixiLan
Προοπτικές του τομέα Διαβήτη για την περίοδο 2015-2018
• Δεδομένων των πρόσφατων τάσεων της αγοράς, η Sanofi προβλέπει ότι οι πωλήσεις στον τομέα του διαβήτη παγκοσμίως κατά τη διάρκεια της περιόδου 2015-2018 θα μειωθούν ετησίως κατά μέσο όρο σε ποσοστό από 4% έως 8% σε σταθερές τιμές συναλλάγματος. Η Sanofi θα μετριάσει τις επιπτώσεις αυτής των αναθεωρημένων πωλήσεων στα λειτουργικά έσοδα δραστηριοτήτων μέχρι το 2018 και θα παρουσιάσει τις ενδιάμεσες στρατηγικές και οικονομικές προοπτικές για τον Όμιλο στις 6 Νοεμβρίου του 2015
Οικονομικές προβλέψεις για το 2015
• Η Sanofi επιβεβαιώνει ότι τα κέρδη δραστηριοτήτων ανά μετοχή (EPS)(1) για το 2015 αναμένονται να είναι σταθερά προς ελαφρώς αυξημένα σε σύγκριση με το 2014(4) σε σταθερές μέσες συναλλαγματικές ισοτιμίες, εξαιρουμένων απρόβλεπτων δυσμενών εξελίξεων
• Επιπλέον, η θετική επίδραση του συναλλάγματος στα κέρδη δραστηριοτήτων ανά μετοχή (EPS) του 2015 υπολογίζεται να είναι μεταξύ 6% και 8%, υπό την προϋπόθεση ότι οι συναλλαγματικές ισοτιμίες θα παραμείνουν σταθερές στο τέταρτο τρίμηνο με βάση τις μέσες τιμές του Σεπτεμβρίου του 2015