<img class="alignnone size-full wp-image-16257" src="http://www.healthreportaz.gr/wp-content/uploads/2016/04/images-3.jpg" alt="images" width="259" height="194" />Χειροποίητες λαμπάδες, διακοσμητικά αυγά και πολλά πασχαλινά είδη θα βρείτε στα παζάρια που στήνονται αυτές τις ημέρες στην πόλη και έχουν ως στόχο την ενίσχυση ευαίσθητων κοινωνικών ομάδων, αλλά και των αδέσποτων ζώων.

<a class="ApplyClass" href="http://www.hamogelo.gr/4-1/2990/Pasxalina-bazaars-apo-TO-XAMOGELO-TOY-PAIDIOY" target="_blank"><strong>Το Χαμόγελο του Παιδιού</strong> </a>

Οι εθελοντές και οι εργαζόμενοι των Εθελοντικών Δημιουργικών Εργαστηρίων του Οργανισμού  ετοίμασαν με αγάπη, φαντασία και δημιουργικότητα, χειροποίητες πασχαλινές λαμπάδες και δώρα αλλά και χειροποίητα κοσμήματα και κατασκευές.
Tα bazaars του Οργανισμού θα γίνουν: στο Golden Hall (11-28/4), Σταθμός Μετρό Συντάγματος (20-21/4), Athens Metro Mall (20-22/4), Μαρίνα Ζέας (22-25/4), Μαρίνα Φλοίσβου - Παλαιό Φάληρο (23-24/4) καθώς και σε άλλες περιοχές.

<strong><a href="http://www.floga.org.gr/" target="_blank">Φλόγα</a></strong>

Ο Σύλλογος Γονιών Παιδιών με Νεοπλασματική Ασθένεια ανοίγει τις πόρτες του και μας περιμένει όλες τις ημέρες της εβδομάδας από το πρωί μέχρι το απόγευμα να προμηθευτούμε λαμπάδες καθώς και άλλες χειροποίητες δημιουργίες του συλλόγου στο «Σπίτι των παιδιών» στο Γουδή (Αιγίου 6 – 8, δίπλα στα Παιδιατρικά Νοσοκομεία).
<strong>
<a href="https://www.facebook.com/Z%CE%A9%CE%9F%CE%A6%CE%99%CE%9B%CE%99%CE%9A%CE%97-%CE%95%CE%9D%CE%A9%CE%A3%CE%97-%CE%97%CE%9B%CE%99%CE%9F%CE%A5%CE%A0%CE%9F%CE%9B%CE%97%CE%A3-ILIOUPOLIS-ANIMAL-WELFARE-UNION-353427217151/?fref=photo" target="_blank">Zωοφιλική ένωση Ηλιούπολης</a></strong>
Aντικείμενα για το σπίτι αλλά και για εσάς και τους τετράποδους φίλους σας, χειροποίητα φαγητά και γλυκά καθώς και ζωάκια που ψάχνουν σπίτι στις 16 και 17 Απριλίου, από τις 10 το πρωί μέχρι τις 8 το βράδυ θα σας περιμένον οι ζωόφιλοι της περιοχής στο 2ο Δημοτικό Σχολείο Ηλιούπολης, (Πουσουλίδου 10).

<strong><a href="http://stray.gr/" target="_blank">Stray.gr</a> </strong>
Οι εθελοντές του Stray.gr, του μη κερδοσκοπικού Σωματείου Περίθαλψης και Προστασίας Αδέσποτων Ζώων, στήνουν το πασχαλινό παζάρι τους το Σαββατοκύριακο 16 και 17 Απριλίου 2016, (10:00-20:00), στο Thission Lofts (Πειραιώς 123) απέναντι από την Τεχνόπολη - Γκάζι (στάση Μετρό Κεραμεικός). Εδώ θα βρείτε από λαμπάδες, σοκολατένια αυγά, κοσμήματα με ζωάκια, χειροποίητα σαπούνια και κεριά… μέχρι σκυλάκια και γατάκια που περιμένουν να γίνουν μέλος της οικογένειάς σας.

<strong><a href="http://www.saka-athens.gr/" target="_blank">Ομάδα Εθελοντισμού ΣΤΗΡΙΞΗ</a></strong>
Πασχαλιάτικο Bazaar με τη συμμετοχή 20 καλλιτεχνών οργανώνει το Σάββατο 16 και την Κυριακή 17 Απριλίου (11:00-19:00), στο φουαγιέ του Πολεμικού Μουσείου, η Ομάδα Εθελοντισμού ΣΤΗΡΙΞΗ του Συλλόγου Αποφοίτου Κολλεγίου Ανατόλια εν Αθήναις, που υποστηρίζει από το 2011 άπορες, πολύτεκνες οικογένειες που τις υπέδειξε το Κ.Υ.Α.Δ.Α του Δήμου Αθηναίων.
Οι επισκέπτες του bazaar θα βρουν κάθε λογής πασχαλιάτικα είδη, δώρα, κεραμικά, πορσελάνες, κοσμήματα, κατασκευές από μαλλί και χαρτί, καδράκια, τσάντες, δημιουργίες με φελτ, βιβλία, γλυκά και πολλά άλλα, σε τιμές που ξεκινούν από 1 ευρώ.

<strong><a href="http://amimoni.gr/site/" target="_blank">Αμυμώνη</a></strong>
Δύο πασχαλινά bazaar στο The Mall και στο Golden Hall διοργανώνει από τις 7 έως τις 21 Απριλίου ο πανελλήνιος σύλλογος γονέων ατόμων με προβλήματα όρασης και πρόσθετες αναπηρίες. Λαμπάδες, χειροποίητα διακοσμητικά και δώρα για τους αγαπημένους σας.
<strong>
<a href="https://www.facebook.com/events/1717911151765644/" target="_blank">The Meet Market </a></strong>
Μια διήμερη Πασχαλινή γιορτή στις 23 και 24 Απριλίου καινοτομίας και πρωτοπορίας από το αγαπημένο Meet Market στο χώρο της Τεχνόπολης. Ένα οπτικο-ακουστικό παζλ από χειροποίητα ρούχα ανεξάρτητων σχεδιαστών, αξεσουάρ, αντικείμενα τέχνης, βιολογικά προϊόντα, είδη σπιτιού, νόστιμες λιχουδιές, συλλεκτικά vintage και retro προϊόντα, βινύλια, διαδραστικά παιχνίδια, δώρα, DJ sets και πασχαλινά φιλέματα. Επίσης στο πλαίσιο του παζαριού θα παρουσιαστεί για πρώτη φορά η δράση Fashion Revolution, στόχος της οποίας είναι να αλλάξει δραστικά τον τρόπο με τον οποίο τα ρούχα προμηθεύονται, παράγονται και αγοράζονται.