<p>Ο τρίτος αμερικανός ιεραπόστολος που έχει μολυνθεί με τον θανατηφόρο ιό Έμπολα στη Δυτική Αφρική μεταφέρεται στις Ηνωμένες Πολιτείες για να λάβει θεραπεία σε εξειδικευμένο ιατρικό κέντρο της Νεμπράσκας ανακοίνωσε η SIM USA μια θρησκευτική και ανθρωπιστική οργάνωση.</p>

<p>Η ομάδα ανέφερε στην ανακοίνωσή της ότι ο δρ Ρίτσαρντ Σάκρα ο οποίος προσβλήθηκε από τον ιό Έμπολα ενώ εργαζόταν στη Λιβερία, στο πλαίσιο της ανθρωπιστικής βοήθειας, αναμένεται να φθάσει στο νοσοκομείο Ομάχα την Παρασκευή για να ξεκινήσει θεραπεία σε ειδική μονάδα βιολογικής φροντίδας.</p>
<p>Ο ασθενής αναμένεται να τοποθετηθεί σε ειδικό θάλαμο όπου νοσηλεύονται άνθρωποι που πάσχουν από υψηλά μεταδιδόμενες λοιμώδεις νόσους.</p>