<p>Ο Παγκόσμιος Οργανισμός Υγείας παρουσίασε πρόσφατα ένα νέο κώδικα – οδηγία για την προστασία μας από τον καρκίνο, που περιλαμβάνει τις βασικές – γνωστές στους περισσότερους οδηγίες, αλλά και κάποιες λιγότερο προφανείς συστάσεις.</p>
<p>Ο νέος «Ευρωπαϊκός Κώδικας κατά του Καρκίνου» καταρτίστηκε από τη Διεθνή Υπηρεσία για την Έρευνα στον Καρκίνο, έναν ερευνητικό φορέα με έδρα τη Λυών, που υπάγεται στον ΠΟΥ.</p>
<p>Σύμφωνα με τον Γιοακίμ Σούτζ, ο οποίος είναι μέλος της συντακτικής ομάδας, ο κώδικας συγκεντρώνει περισσότερα από 10 χρόνια συλλογής επιστημονικών δεδομένων, ενώ πλέον περιλαμβάνει και άλλους παράγοντες που δεν υπήρχαν στην τελευταία ενημέρωση του κώδικα το 2003.</p>
<p>Αναλυτικά ο νέος Ευρωπαϊκός Κώδικας κατά του Καρκίνου συστήνει:</p>
<p>– Διατηρήσετε ένα υγιές σωματικό βάρος.</p>
<p>– Βάλτε τη σωματική δραστηριότητα στην καθημερινή ζωή. Περιορίστε το χρόνο που μένετε καθιστός.</p>
<p>– Ακολουθήστε υγιή διατροφή με δημητριακά ολικής άλεσης, όσπρια, λαχανικά και φρούτα. Περιορίστε τα τρόφιμα με μεγάλες ποσότητες λίπους ή ζάχαρης, αποφύγετε τα σακχαρούχα ποτά. Αποφύγετε το επεξεργασμένο κρέας όπως τα αλλαντικά. Περιορίστε το κόκκινο κρέας και τα τρόφιμα με πολύ αλάτι.</p>
<p>– Αν πίνετε αλκοολούχα ποτά οποιουδήποτε είδους, μειώστε την κατανάλωση. Η πλήρης αποφυγή του αλκοόλ είναι καλύτερη για την πρόληψη του καρκίνου.</p>
<p>– Αποφύγετε τον υπερβολικό ήλιο, ειδικά για τα παιδιά. Χρησιμοποιείστε αντηλιακό. Μην χρησιμοποιείτε σολάριουμ.</p>
<p>– Στον εργασιακό χώρο, προστατευτείτε από καρκινογόνες ουσίες ακολουθώντας τις οδηγίες προστασίας και ασφάλειας.</p>
<p>– Βεβαιωθείτε ότι το σπίτι σας είναι απαλλαγμένο από καπνό.</p>
<p>– Ελέγξτε εάν εκτίθεστε σε ραδιενέργεια από υψηλά επίπεδα ραδιενεργού ραδονίου στο σπίτι σας. Λάβετε μέτρα για να μειώσετε τα υψηλά επίπεδα ραδονίου.</p>
<p>– Για τις γυναίκες: Ο θηλασμός μειώνει τον κίνδυνο καρκίνου [του μαστού] για τις μητέρες. Η θεραπεία ορμονικής υποκατάστασης αυξάνει τον κίνδυνο ορισμένων καρκίνων. Περιορίστε τη χρήση της.</p>
<p>– Βεβαιωθείτε ότι τα παιδιά συμμετέχουν σε προγράμματα εμβολιασμού για την ηπατίτιδα Β στα νεογνά -η ηπατίτιδα αυξάνει τον κίνδυνο καρκίνου του ήπατος- και τον ιό των ανθρώπινων θηλωμάτων (HPV) στα κορίτσια [ο HPV είναι η κυριότερη αιτία καρκίνου του τραχήλου της μήτρας.</p>
<p>– Λάβετε μέρος σε οργανωμένα προγράμματα προληπτικού ελέγχου για τον καρκίνο του παχέος εντέρου (άνδρες και γυναίκες), τον καρκίνο του μαστού (γυναίκες) και τον καρκίνο του τραχήλου της μήτρας (γυναίκες).</p>



Πηγή : eReportaz