Είναι 3 φυσικά συστατικά που σίγουρα τα έχουμε όλες στο σπίτι μας. Αν θέλετε λοιπόν, τα νύχια σας να είναι καταρχάς γερά και να δείχνουν έτσι και όμορφα δεν έχετε παρά να ακολουθήσετε κάποια από αυτές τις τρεις προτάσεις που μπορούν να βελτιώσουν την όψη τους.

Απλά και εύκολα!

1.<strong> Ελαιόλαδο</strong>
Πριν τον ύπνο,  βάλτε λίγο ελαιόλαδο (χρησιμοποιώντας βαμβάκι),  στα νύχια και τα πετσάκια σας και κάντε απαλό μασάζ για 5 λεπτά. Καλό είναι πιο πριν να έχετε ζεστάνει λίγο το ελαιόλαδο. . Το ελαιόλαδο είναι ο,τι καλύτερο για τη σωστή θρέψη των νυχιών σας και μπορείτε να το εφαρμόζετε κάθε μέρα. Επίσης, είναι πλούσιο σε βιταμίνη Ε η οποία βελτιώνει την κυκλοφορία του αίματος, βοηθά στην επιδιόρθωση κατεστραμμένων νυχιών σας και τη γρήγορη ανάπτυξη τους.
<strong>2. Χυμός Πορτοκαλιού</strong>
Η βιταμίνη C που περιέχει  το πορτοκάλι, ευνοεί την παραγωγή κολλαγόνου και διατηρεί τα νύχια σας υγιή. Μουλιάστε τα νύχια σας σε φρέσκο χυμό από πορτοκάλι για τουλάχιστον 10 λεπτά. Ξεπλύνετε με ζεστό νερό, στεγνώστε και εφαρμόστε λίγη ενυδατική κρέμα.
<strong>3. Χυμός από λεμόνι + ελαιόλαδο</strong>
Τα λεμόνια περιέχουν βιταμίνη C που είναι απαραίτητη για την ανάπτυξη των νυχιών αλλά καταπολεμά και την κίτρινη όψη. Σε ένα μπολ ανακατέψτε 1 κουταλιά της σούπας χυμό λεμονιού και 3 κουταλιές της σούπας ελαιόλαδο. Μουλιάστε τα νύχια σας για 10 λεπτά στο μείγμα. Στεγνώστε και απλώστε τέλος μια ενυδατική κρέμα στα χέρια σας.

&nbsp;