Παρατείνονται έως και τις 26 Αυγούστου οι εγγραφές στον δήμο Αθηναίων για τη συμμετοχή στο Πρόγραμμα Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας για τους Απόρους (ΤΕΒΑ) της Ευρωπαϊκής Ένωσης.

&nbsp;

Ωφελούμενοι, όπως περιγράφεται στις δράσεις του Προγράμματος, είναι άτομα και οικογένειες που διαβιούν σε συνθήκες ακραίας φτώχειας (π.χ. με ετήσιο εισόδημα μέχρι 3.000 ευρώ για μεμονωμένο άτομο και 4.500 για ζευγάρι).

&nbsp;

Οι εγγραφές πραγματοποιούνται σε 27 νέα Σημεία ( Καταστήματα των ΕΛΤΑ που βρίσκονται στον δήμο Αθηναίων), όπου γίνονται δεκτές οι αιτήσεις των κατοίκων της Αθήνας. Παράλληλα, παραμένουν ενεργά και τα 7 Σημεία Εξυπηρέτησης του Δημότη καθώς και τα 21 σημεία της Κοινωνικής Σύμπραξης του δήμου Αθηναίων «ΑΘΗΝΑ - ΠΡΩΤΕΥΟΥΣΑ ΤΗΣ ΑΛΛΗΛΕΓΓΥΗΣ».

&nbsp;

Οι ενδιαφερόμενοι για την εγγραφή τους θα πρέπει να προσκομίζουν το ΑΦΜ, τον ΑΜΚΑ, την Ταυτότητα, καθώς και το Ε1 και το Ε9 του οικονομικού έτους 2015 (χρήση 2014), όπως και τον κωδικό για το TAXIS. Σημειώνεται ότι για την εγγραφή είναι απαραίτητο να προηγηθεί η υποβολή της φορολογικής δήλωσης του 2015.

&nbsp;

Οι ωφελούμενοι μπορούν επίσης να υποβάλουν ηλεκτρονικά την αίτησή τους μέσω της ιστοσελίδας της ΗΔΙΚΑ ΑΕ (ΤΕΒΑ):

https://www.idika.org.gr/teba/Default.aspx

&nbsp;

Ο δήμος Αθηναίων προσκαλεί όλους και όλες, οι οποίοι γνωρίζουν άτομα που θα μπορούσαν να είναι ωφελούμενοι να τους ενημερώσουν και να τους προτρέψουν να εγγραφούν στο πρόγραμμα.

&nbsp;

Οι ενδιαφερόμενοι μπορούν να υποβάλουν τα δικαιολογητικά τους και στα επτά Σημεία Εξυπηρέτησης του Δημότη, στις επτά Δημοτικές Κοινότητες του δήμου Αθηναίων.
ΣΗΜΕΙΑ ΕΞΥΠΗΡΕΤΗΣΗΣ ΔΗΜΟΤΗ
1η Δημοτική Κοινότητα
Πλ.Ηρώων 3, Πλ.Ψυρρή, 105 54, Τηλ.: 210 3256825
2η Δημοτική Κοινότητα
Υμηττού 251, Παγκράτι, 116 32, Τηλ.: 210 7522293
3η Δημοτική Κοινότητα
Τριών Ιεραρχών 74,118 51, Τηλ.: 210 3427310

&nbsp;

4η Δημοτική Κοινότητα
Λένορμαν και Αλεξανδρείας 35, Κολωνός, 104 41, Τηλ.: 210 5157882

&nbsp;

5η Δημοτική Κοινότητα
Πατησίων 237, Πλ.Κολιάτσου , 112 54, Τηλ.: 210 8623320
6η Δημοτική Κοινότητα
Δημοτική Αγορά Κυψέλης, Φωκίωνος Νέγρη 42, Τηλ.: Γραμματεία: 210 8252227
7η Δημοτική Κοινότητα
Πανόρμου 59, Αμπελόκηποι, 115 24, Τηλ.: 210 6919945