<p>Μια απλή εξέταση ούρων, θα μπορεί να διαγνώσει με ακρίβεια τον HPV, τον ιό ο οποίος ευθύνεται για την πλειοψηφία των περιπτώσεων εμφάνισης καρκίνου του τραχήλου της μήτρας, σύμφωνα με Βρετανούς ερευνητές. Μέχρι σήμερα, ο ιός των κονδυλωμάτων, διαγιγνώσκεται με το τεστ Παπανικολάου.</p>
<p>Οι ερευνητές ανέλυσαν τα δεδομένα από 14 μελέτες που αφορούσαν 1443 γυναίκες. Η μελέτη τους έδειξε ότι τα τεστ ούρων που ανίχνευαν την ύπαρξη HPV ήταν κατά 87% ακριβή. Επιπλέον, τα τεστ που έδιναν αρνητικά αποτελέσματα ήταν κατά 94% ακριβή.</p>
<p>Ο συγκεκριμένος ιός θεωρείται ότι επηρεάζει το 80% των σεξουαλικά ενεργών γυναικών σε κάποια στιγμή της ζωής τους, και θεωρείται ένα από τα συχνότερα σεξουαλικά μεταδιδόμενα νοσήματα. Αν και οι περισσότεροι τύποι του HPV είναι ακίνδυνοι υπάρχουν κάποιοι που μπορούν να οδηγήσουν στον καρκίνο του τραχήλου.</p>
<p>Οι Βρετανοί ερευνητές επισημαίνουν ότι, εκτός από ακριβές, το τεστ των ούρων είναι απλό, μη επεμβατικό, φτηνό και πιο εύκολα θα το ακολουθούσαν περισσότερες γυναίκες.</p>


 Πηγή : <a href="http://www.e-reportaz.gr/%ce%bc%ce%b5-%ce%b5%ce%be%ce%ad%cf%84%ce%b1%cf%83%ce%b7-%ce%bf%cf%8d%cf%81%cf%89%ce%bd-%ce%b7-%ce%b1%ce%bd%ce%af%cf%87%ce%bd%ce%b5%cf%85%cf%83%ce%b7-%cf%84%ce%bf%cf%85-%ce%b9%ce%bf%cf%8d-hpv/">e-reportaz.gr</a>