<strong>1. «Αααα, εγώ δεν μεγάλωσα έτσι». </strong>Θα μπορούσαν να θεωρηθούν λόγια casus belli για πολλά πεθερικά, υπονοώντας ότι όσα δίδαξαν στον γιο τους δεν συνάδουν με τις αρχές και τις αξίες που απέκτησες απο τη δική σου οικογένεια. Το να επικρίνεις τις ικανότητες των γονιών του, δεν είναι έξυπνη κίνηση.

<strong>2. «Τι καλά που δεν μένετε μακριά, γιατί ανυπομονώ να έχουμε δωρεάν baby sitter». </strong> Μόνο και μόνο επειδή οι γονείς του είναι ενθουσιασμένοι που θα αποκτήσουν εγγόνια, δεν σημαίνει ότι μπορείτε να τα πηγαινοφέρνετε στο σπίτι τους όποτε θέλετε. Διακριτικότητα πάνω απ’ όλα, κι όταν προσφερθούν να βοηθήσουν, δείξε την εκτίμησή σου κάνοντάς τους το τραπέζι και μικρά δωράκια όποτε μπορείς.
<strong>
3. «Ο γιος σας είναι τόσο… (προσβλητική λέξη εδώ)».  </strong>Διαμαρτυρήσου στους φίλους σου, στον ψυχολόγο σου ή ακόμα και σε έναν ξένο για τα παράπονα που μπορεί να έχεις από το έτερον ήμισυ. Αλλά, προς Θεού, μην τον κακοχαρακτηρίσεις στη μαμά και τον μπαμπά του. Σίγουρα, δεν είναι ο καλύτερος τρόπος για να διατηρηθεί η γαλήνη μέσα στην οικογένεια.

<strong>4. «Η μαμά μου κάνει τα ωραιότερα σουτζουκάκια»! </strong>Αμέσως μετά το δάγκωμα σε ένα σουτζουκάκι που η μαμά του έφτιαξε για σένα, είναι μαχαίρι στην καρδιά της. Μπορεί να είναι αλήθεια ότι τα φαγητά της δικής σου μαμάς είναι μακράν καλύτερα, αλλά ό, τι δεν γνωρίζουμε, δεν μας πληγώνει.
<strong>5. «Θα περάσουμε τα Χριστούγεννα (ή άλλες γιορτές) με τους γονείς μου». </strong>Αφορά εσένα και το σύζυγό σου, πώς θα περάσετε τις διακοπές. Ωστόσο, αν μια συγκεκριμένη απόφαση μπορεί να ενοχλήσει λιγάκι τα πεθερικά σου, είναι καλύτερα να αφήσεις εκείνον  να γίνει ο αγγελιαφόρος των κακών μαντάτων. Τουλάχιστον στο γιο τους μπορεί να θυμώσουν, αλλά θα το ξεπεράσουν γρήγορα.