Σύμφωνα με τον Παγκόσμιο Οργανισμό Υγείας, όταν ένα ζευγάρι δεν μπορεί να συλλάβει μετά από ένα έτος συστηματικών (1-2 φορές την εβδομάδα) και απροστάτευτων επαφών (χωρίς αντισύλληψη ή προφυλακτικό), θεωρείται υπογόνιμο. 

Σημειώνεται ότι τα τελευταία χρόνια, η υπογονιμότητα στους άντρες παρουσιάζει σημαντική αύξηση, ενώ σύμφωνα με τους ειδικούς την ευθύνη για αυτό πρέπει να την αναζητήσουμε στον ανθυγιεινό τρόπο ζωής, αλλά και σε κάποιες συνήθειες που επιβαρύνουν τη γονιμότητα ενός άντρας. 

Ποιες είναι, λοιπόν, οι συνήθεις που «σκοτώνουν» το σπέρμα;  

<strong>Το καυτό μπάνιο</strong>

Μπορεί να απολαμβάνετε το ζεστό ντους, πρέπει ωστόσο να ξέρετε ότι μειώνει τον αριθμό των σπερματοζωαρίων, αφού η θερμοκρασία των όρχεων ανεβαίνει. Αυτό έχει ως συνέπεια να αλλοιώνεται η ποιότητα του σπέρματος και να μειώνονται τα σπερματοζωάρια.

<strong>Στενά εσώρουχα</strong>

Τα στενά εσώρουχα αυξάνουν την θερμότητα στους όρχεις, με αποτέλεσμα να μειώνεται ο αριθμός των σπερματοζωαρίων. 

<strong>Θερμαινόμενα καθίσματα αυτοκινήτου</strong>

Για τους λόγους που προαναφέρθηκαν, τα θερμαινόμενα καθίσματα αυτοκινήτου είναι απαγορευτικά για τους άνδρες που θέλουν να τεκνοποιήσουν.

<strong>Οι φορητοί ηλεκτρονικοί υπολογιστές</strong>

Πολλοί άνδρες έχουν τη συνήθεια να τοποθετούν το lap top πάνω στα πόδια τους. Η θερμοκρασία που αναπτύσσει όμως μπορεί να ξεπεράσει τους 70 βαθμούς Κελσίου με αποτέλεσμα να προκαλείται ταχεία υπερθέρμανση στο όσχεο που επηρεάζει το σπέρμα.

<strong>Παχυσαρκία – καθιστική ζωή – απουσία φυσικής δραστηριότητας</strong>

Οι πολλές ώρες μπροστά από την τηλεόραση οδηγούν στην παχυσαρκία και μειώνουν τον αριθμό των σπερματοζωαρίων. Μελέτη του British Journal of Sports Medicine επιβεβαίωσε ότι οι άντρες που δεν παρακολουθούν τηλεόραση και αθλούνται τακτικά έχουν καλύτερη ποιότητα σπέρματος.
<strong>
Έλλειψη σεξ</strong>

Το σεξ αποτελεί μία από τις καλύτερες λύσεις σε πολλά σεξουαλικά προβλήματα. Αντιθέτως, η αποχή από το σεξ μειώνει τον αριθμό των σπερματοζωαρίων.

<strong>Στρες</strong>

Το άγχος και το στρες συγκαταλέγονται στις βασικές αιτίες που επηρεάζουν τη συναισθηματική υγεία και προκαλούν προβλήματα υπογονιμότητας στους άνδρες.
<strong>
Κινητά τηλέφωνα</strong>

Η ακτινοβολία που προέρχεται από τα κινητά τηλέφωνα έχει μεγάλο αντίκτυπο στην καταμέτρηση των σπερματοζωαρίων. Επιστήμονες από πανεπιστήμιο της Ουγγαρίας εξέτασαν σε 200 άνδρες τη βιωσιμότητα και κινητικότητα του σπέρματός τους. Η ανάλυση των αποτελεσμάτων έδειξε ότι οι άνδρες οι οποίοι είχαν μαζί τους καθημερινά τα κινητά τηλέφωνά τους σε λειτουργία και σε κατάσταση αναμονής, είχαν κατά 33% μικρότερη ποσότητα σπερματοζωαρίων σε σύγκριση με άνδρες που δεν είχαν τηλέφωνο μαζί τους.

<strong>Αλκοόλ</strong>

Η κατανάλωση αλκοόλ μειώνει τα επίπεδα τεστοστερόνης που μειώνει τον αριθμό των σπερματοζωαρίων. Είναι επίσης μία από τις κοινές αιτίες της ανδρικής στειρότητας.

Πηγή: onmed.gr
