<p>Σύμφωνα με ερευνητές από το Πανεπιστημιακό Κολλέγιο του Λονδίνου, η ταχύτητα αντίδρασής μας στα εξωτερικά ερεθίσματα είναι ενδεικτική της φυσικής και νοητικής μας κατάστασης και υγείας γενικότερα. </p>
<p>Έτσι, και μεταφέροντας τη θεωρία τους στην πράξη, σχεδίασαν ένα απλό και διασκεδαστικό τεστ, το οποίο μετρά την ταχύτητα των αντανακλαστικών μας και προβλέπει τον κίνδυνο πρόωρου θανάτου.</p>
<p>Στόχος του «παιχνιδιού» είναι να σταματήσουμε όσο το δυνατόν πιο γρήγορα τα πρόβατα που προσπαθούν να αποδράσουν.</p>
<p>Οι ερευνητές έκαναν το τεστ σε 5.000 άτομα, σε διάστημα 15 ετών, εκ των οποίων οι 378 έχασαν τη ζωή τους εντός του συγκεκριμένου χρονικού διαστήματος. </p>
<p>Συγκρίνοντας αντιπαραβολικά τις επιδόσεις των συμμετεχόντων και το ενδεχόμενο πρόωρου θανάτου, οι ερευνητές κατέληξαν στο συμπέρασμα πως όσοι είχαν πιο αργά αντανακλαστικά αντιμετώπιζαν κατά 25% μεγαλύτερο κίνδυνο να πεθάνουν πρόωρα.</p>
<p>«Τα αντανακλαστικά είναι πιθανώς ενδεικτικά της λειτουργίας άλλων επιμέρους συστημάτων του οργανισμού, όπως το νευρικό σύστημα και ο εγκέφαλος», εξηγεί ο Δρ Gareth Hagger-Johnson, επικεφαλής της σχετικής μελέτης, συμπληρώνοντας πως «όσοι δεν μπορούν να αντιδράσουν γρήγορα είναι μάλλον και λιγότερο υγιείς».</p>
<p>Μπορείτε να κάνετε το τεστ <strong><a href="http://www.bbc.co.uk/science/humanbody/sleep/sheep/reaction_version5.swf" target="_blank">εδώ</a></strong>. </p>



Πηγή : eReportaz