Οι μεσήλικοι που κάνουν καθιστική ζωή και δεν αθλούνται έχουν περισσότερες πιθανότητες να διαθέτουν μικρότερο εγκέφαλο στην τρίτη ηλικία.

Οι ερευνητές της Ιατρικής Σχολής του Πανεπιστημίου της Βοστώνης μελέτησαν στοιχεία για 1.583 ανθρώπους με μέση ηλικία 40 ετών οι οποίοι δεν είχαν άνοια ή καρδιοπάθεια.

Οι συμμετέχοντες υπεβλήθησαν σε τεστ κόπωσης και αντοχής καθώς και έλεγχο του εγκεφάλου με την μέθοδο της μαγνητικής νευροαπεικόνισης. Όσο χειρότερη ήταν η επίδοση των ατόμων στο τεστ κοπώσεως, τόσο μικρότερος ήταν ο όγκος του εγκεφάλου τους μετά από δύο δεκαετίες.

Οι άνθρωποι που ανέβαζαν πιο γρήγορα καρδιακούς παλμούς και αρτηριακή πίεση κατά την άσκηση, ήταν πιθανότερο να έχουν μικρότερο εγκέφαλο ως ηλικιωμένοι.