Λίγο μετά τις 15:00, ο υπουργός Υγείας, Παναγιώτης Κουρουμπλής, βρέθηκε στο σημείο όπου εντοπίστηκε νεκρός ο 20χρονος Βαγγέλης Γιακουμάκης, για να αφήσει λίγα κόκκινα τριαντάφυλλα, στη μνήμη του. 

Ο υπουργός Υγείας μιλώντας σε δημοσιογράφους, σημείωσε ότι επισκέφθηκε το σημείο όχι ως πολιτικός, αλλά ως πατέρας δύο παιδιών, ενώ ευχήθηκε «να μην ξανασυμβούν γεγονότα που μας πονάνε όλους». 

<a attid="3264"  href="http://www.healthreportaz.gr/wp-content/uploads/2015/03/1.jpg" rel="attachment wp-att-3264"><img src="http://www.healthreportaz.gr/wp-content/uploads/2015/03/1-300x170.jpg" alt="1" width="300" height="170" class="alignnone size-medium wp-image-3264" /></a>

Παράλληλα, ο κ. Κουρουμπλής δεσμεύτηκε πως από τη θέση του θα συμβάλει να περιοριστούν φαινόμενα που προκαλούν πόνο.

Διαβάστε αναλυτικά τη δήλωση του υπουργού Υγείας: 

«Ένιωσα την ανάγκη ως πατέρας δύο παιδιών, που είναι στην ηλικία περίπου του Βαγγέλη, αφού βρέθηκα στα Γιάννενα, να καταθέσω δύο λουλούδια στο τόπο όπου βρέθηκε η σορός του. Σαν πατέρας και όχι ως πολιτικός θέλω να ευχηθώ να μην ξανασυμβούν τέτοια γεγονότα που μας πονάνε όλους. 

Έζησα σε Ίδρυμα- έζησα 6 χρόνια, τα εφηβικά μου χρόνια, σε τρία διαφορετικά ιδρύματα κλειστής φροντίδας και δυστυχώς έχω εμπειρίες από την κλειστή ζωή των ιδρυμάτων. 

Θέλω σε αυτή την περίοδο, που η ζωή, ο Θεός, η τύχη, η συγκυρία, η προσπάθεια, μου έδωσε τη δυνατότητα να είμαι σε ένα κρίσιμο υπουργείο, θέλω να συμβάλω από τη μεριά μου τουλάχιστον να περιοριστούν φαινόμενα που μας κάνουν να πονάμε».

<a attid="3265"  href="http://www.healthreportaz.gr/wp-content/uploads/2015/03/2.jpg" rel="attachment wp-att-3265"><img src="http://www.healthreportaz.gr/wp-content/uploads/2015/03/2-300x210.jpg" alt="2" width="300" height="210" class="alignnone size-medium wp-image-3265" /></a>

Πηγή φωτογραφιών: epiruspost
