Τρεις είναι οι νεκροί μέχρι στιγμής από την πυρκαγιά που ξέσπασε σε ισόγειο κτίριο του Ψυχιατρικού Νοσοκομείου στο Δαφνί, όπως τόνισε εκπρόσωπος της Πυροσβεστικής στο ΑΠΕ-ΜΠΕ. Παράλληλα, ανέφερε ότι γίνονται έρευνες και για ένα ακόμη άτομο.

Οπως μεταδόθηκε, οι ασθενείς ήταν δεμένοι στα κρεβάτια τους και έχασαν τη ζωή τους εξαιτίας των αναθυμιάσεων.

Οι πρώτες πληροφορίες ανέφεραν ότι η φωτιά εκδηλώθηκε στο ισόγειο του ψυχειατρικού νοσοκομείο, πιθανότατα από βραχυκύκλωμα. Η πυρκαγιά επεκτάθηκε σταδιακά, ενώ αυτή την ώρα εκκενώνεται πτέρυγα του Νοσοκομείου.

Αμέσως μετά την εκδήλωσης της φωτιάς, ειδοποιήθηκε η πυροσβεστική, η οποία και επιχειρεί στο σημείο με 11 οχήματα και 33 άνδρες.

Στο νοσοκομείο κατευθύνεται και ο υπουργός Υγείας Θάνος Δημόπουλος.

Λίγο μετά τις 18:00 χθες το απόγευμα η πυρκαγιά τέθηκε υπό έλεγχο.

&nbsp;