Εξελέγη το νέο Διοικητικό Συμβούλιο του ΚΕΘΕΑ, σύμφωνα με τη δημοκρατική διαδικασία που ορίζει ο νόμος 4139 στο πλαίσιο της αυτοδιοίκησης του οργανισμού. Η εκλογή του Δ.Σ. γίνεται από τη Γενική Συνέλευση, το ανώτατο θεσμικό όργανο του ΚΕΘΕΑ, όπου εκπροσωπούνται: εργαζόμενοι, οι αποδέκτες των υπηρεσιών του και η ευρύτερη κοινωνία.

Συνολικά 19 προσωπικότητες από διάφορους τομείς της δημόσιας ζωής ήταν υποψήφιοι για το Δ.Σ. του ΚΕΘΕΑ, επιβεβαιώνοντας το ενδιαφέρον της κοινωνίας για το έργο της απεξάρτησης και της κοινωνικής επανένταξης.  Το Δ.Σ., σύμφωνα με τον νόμο, είναι επιφορτισμένο με τη γενική εποπτεία της λειτουργίας του ΚΕΘΕΑ, και τα μέλη του είναι  εθελοντές που προσφέρουν τις υπηρεσίες τους αμισθί με διετή θητεία

Το αυτοδιοίκητο του ΚΕΘΕΑ  διασφαλίζει τη διοικητική του αυτονομία, την ανοικτή του σχέση με την κοινωνία και τη συνέχεια του έργου του, μακριά από πολιτικές σκοπιμότητες και εξαρτήσεις.

Προτεραιότητα για το νέο Δ.Σ. του ΚΕΘΕΑ είναι η προώθηση πρακτικών και πολιτικών που ενισχύουν την ψυχοκοινωνική φροντίδα και την κοινωνική ένταξη των εξαρτημένων, καθώς και η κάλυψη νέων αναγκών διαφορετικών ομάδων, όπως οι χρήστες στον δρόμο, οι φυλακισμένοι και αποφυλακισμένοι, τα άτομα με διπλή διάγνωση κ.λπ.

Η  θητεία του Δ.Σ. θα καλύψει το διάστημα Νοέμβριος 2015-Νοέμβριος 2017. Η σύνθεσή του είναι η ακόλουθη:

&nbsp;

<strong>Πρόεδρος</strong>

<strong>Γιώργος Μπαρδάνης,</strong> ψυχίατρος, ψυχοθεραπευτής

<strong>Αντιπρόεδρος</strong>

<strong>Κώστας Αρβανίτης, </strong> δημοσιογράφος, διευθυντής Ρ/Σ «Στο κόκκινο»

<strong>Μέλη</strong>

<strong>Ηλίας Μαμαλάκης,</strong> οικονομολόγος, ειδικός σε θέματα γαστρονομίας

<strong>Κλήμης Ναυρίδης, </strong>καθηγητής Ψυχολογίας της Επικοινωνίας στο Πανεπιστήμιο Αθηνών

<strong>Μανώλης Χάρος</strong><strong>, ζωγράφος και χαράκτης</strong>

<strong>Ελισσάβετ Συμεωνίδου Καστανίδ</strong><strong>oυ, </strong>καθηγήτρια Ποινικού Δικαίου στο Αριστοτέλειο Πανεπιστήμιο Θεσσαλονίκης

<strong>Νίκος Κωνσταντάρας, </strong> δημοσιογράφος, διευθυντής σύνταξης της εφημερίδας «Η Καθημερινή»
<strong>
Βάσω Παπαδιώτη Αθανασίου, </strong>ψυχολόγος, οικογενειακή-συστημική θεραπεύτρια

<strong>Δημήτρης Πλουμπίδης, </strong>καθηγητής Ψυχιατρικής στο Πανεπιστήμιο Αθηνών

<strong>Αναπληρωματικά μέλη </strong>

<strong>Νίκος Κατσικερός, </strong>πολιτικός μηχανικός, αντιπρόεδρος του Δ.Σ. της ΤΕΜΕΣ ΑΕ

<strong>Πέτρος Δαμιανός, </strong>μαθηματικός, Διευθυντής Γυμνασίου και Λυκείου στο Ειδικό Κατάστημα Κράτησης Νέων Αυλώνα,

<strong>Ιωάννης Μπέκας</strong>,  αν. καθηγητής Ποινικών και Εγκληματολογικών Επιστημών του Δημοκρίτειου Πανεπιστημίου Θράκης.

Σύμφωνα με το νόμο, στο Διοικητικό Συμβούλιο του ΚΕΘΕΑ συμμετέχουν και δύο μη αιρετά μέλη, τα οποία θα οριστούν από το Εθνικό Συμβούλιο Δημόσιας Υγείας (ΕΣΥΔΥ) και το Ινστιτούτο Εκπαιδευτικής Πολιτικής (ΙΕΠ).