<div><strong>Μασάς συχνά τσίχλα</strong></div>
<div></div>
<div>Ναι, οι κινήσεις που κάνει το στόμα μας όταν μασάμε τσίχλα, προκαλούν σταδιακά τον σχηματισμό ρυτίδων στην επιδερμίδα γύρω από το στόμα : «Εκείνες που μασάνε καθημερινά τσίχλες είναι πιο επιρρεπείς στο σχηματισμό έντονων γραμμών στις γωνίες του στόματος καθώς και στους μυς στο κάτω μέρος του σαγονιού» προειδοποιεί ο δερματολόγος Joel Schlessinger και CEO του LovelySkin.com. «Και αν σχηματιστούν, είναι πολύ δύσκολο να τις απαλύνεις».</div>
<div></div>
<div><strong>Κοιμάσαι μπρούμυτα</strong></div>
<div></div>
<div>«Η συχνή πίεση του προσώπου πάνω στο μαξιλάρι δημιουργεί «τσακίσματα» που τελικά γίνονται μόνιμες ρυτίδες» λέει η Dr. Macrene Alexiades-Armenakas, δερματολόγος στη Νέα Υόρκη.</div>
<div></div>
<div><strong>Το κάπνισμα</strong></div>
<div></div>
<div>Υπάρχουν αρκετοί λόγοι για να κόψεις (επιτέλους) το κάπνισμα και ένας από αυτούς είναι το ότι κάνει το δέρμα να γερνάει πολύ πιο γρήγορα από το φυσιολογικό, φράζοντας τους πόρους τους δέρματος και απομονώνοντας τα κύτταρα από το οξυγόνο και όλα τα θρεπτικά συστατικά που χρειάζονται για να παραμείνουν υγιή και νεανικά, σύμφωνα με την έρευνα που δημοσιεύτηκε στο επιστημονικό περιοδικό <em>Plastic and Reconstructive Surgery. </em>Tι περιμένεις λοιπόν;</div>
<strong>Δεν μπορείς χωρίς ζάχαρη</strong>

Καλές είναι οι πάστες σαν επιβράβευση μετά από μία δύσκολη μέρα στο γραφείο - καλές για τη ψυχολογία σου, όχι για το σώμα ούτε για το δέρμα σου, λέει η Alexiades-Armenakas. «Μέσα από τη λεγόμενη διαδικασία γλυκοζυλίωση, τα μόρια της ζάχαρης συνδέονται με τις πρωτεΐνες στο δέρμα (συμπεριλαμβανομένου του κολλαγόνου), με αποτέλεσμα να τις κάνει σκληρές. Αυτό έχει ως αποτέλεσμα την απώλεια της ελαστικότητας της επιδερμίδας του προσώπου και τη δημιουργία ρυτίδων».

<strong>Θεωρείς το αντηλιακό προαιρετικό </strong>

«Δύο από τα πιο σημαντικά πράγματα που μπορείς να κάνεις για να αποφύγεις τις ρυτίδες είναι να μην ξεχνάς ΠΟΤΕ το αντηλιακό σου και να αποφεύγεις την άμεση επαφή με τις ακτίνες του ήλιου», λέει ο Rod Rohrich, καθηγητής πλαστικής χειρουργικής στο πανεπιστήμιο του Τέξας. Επειδή δεν μπορείς να αποφεύγεις τον ήλιο συνέχεια, διάλεξε ένα αντηλιακό με δείκτη SPF 30 και αν είναι να μείνεις μόνο μέσα στο αμάξι, συμβουλεύει ο Rod, σημειώνοντας πως συνήθως έχουμε περισσότερες ρυτίδες στην αριστερή πλευρά του δέρματος - την πλευρά που είναι εκτεθειμένη στον ήλιο όταν οδηγούμε.

<strong>Δεν πας πουθενά χωρίς το smartphone σου</strong>

Τα κινητά και τα tablet έχουν και αυτά ένα μικρό μερίδιο ευθύνης για τις ρυτίδες γύρω από το πηγούνι μας: κοιτώντας συνέχεια κάτω στο πληκτρολόγιο του smart phone για αδικαιολόγητα πολύ χρόνο προκαλούμε το λεγόμενο «techneck», τη δημιουργία δηλαδή ρυτίδων κάτω από το πηγούνι και γύρω από το λαιμό.
<div></div>
&nbsp;