Ειδική ομάδα γιατρών από το Ιατρικό Κέντρο της Πάντοβα έφθασε χθες το απόγευμα με το πρωθυπουργικό αεροσκάφος ώστε να τοποθετηθεί ειδικό μηχάνημα και έτσι να μπορέσει με ασφάλεια να μεταφερθεί στην Ιταλία ο 4χρονος Αλέξανδρος.

Σύμφωνα με τις πηγές του tempo24.gr, λόγω της σοβαρότατης κατάστασης της υγείας του παιδιού, έπειτα από συνεννόηση των θεραπόντων ιατρών του Πανεπιστημιακου Νοσοκομείου Πατρών του Ρίου και του Ιατρικού Κέντρου της Πάντοβα, ήρθε εκτάκτως ειδική ομάδα ιατρών από τη γειτονική χώρα στο αεροδρόμιο του Αράξου με το πρωθυπουργικό αεροσκάφος προκειμένου οι γιατροί με επέμβαση να συνδέσουν ειδικό μηχάνημα στο παιδί το οποίο θα λειτουργεί ως καρδιά.

Αφού γίνει σήμερα αργά αυτή η επέμβαση θα έλθει ειδικη κινητή μονάδα του ΕΚΑΒ ώστε να παραλάβει το παιδί με ασφάλεια και να αποφευχθούν οι πολλές μετακινήσεις του και πιθανότατα αύριο πρωί θα μεταφερθεί με αυτήν στο αεροδρόμιο του Αράξου, όπου θα επιβιβαστεί όλο το όχημα σε αεροσκάφος C-130.

Το αεροσκάφος με την μονάδα του ΕΚΑΒ που θα μεταφέρει τον 4χρονο θα φθάσει στη Βενετία και από εκεί, με τη συνοδεία αστυνομικών θα μεταφερθεί στο ιατρικό κέντρο της Πάντοβας για να γίνει το χειρουργείο.Οπως ανέφεραν οι γιατροί, η λύση αυτή προκρίθηκε ως η πιο ασφαλής για την ζωή του μικρού που κρέμεται από μια κλωστή.

<a href="http://www.tempo24.gr/" target="_blank">Πηγή</a>