<p>Σύμφωνα με σχετική έρευνα, μας χτυπούν την… πόρτα 6 με 8 φορές το χρόνο, αν είμαστε παιδιά κάτω των 6 ετών, και 2 με 6 φορές το χρόνο στα μεγαλύτερα παιδιά, και τους ενήλικες, με μέση διάρκεια μία εβδομάδα. Ο λόγος για τις ιώσεις, οι οποίες κάθε τόσο κάνουν την εμφάνισή τους για να μας ταλαιπωρήσουν! </p>
<p>Ωστόσο, δεν υπάρχει κανένας λόγος για ανησυχία, αφού μπορούμε να προστατευτούμε αν ακούσουμε τις συμβουλές των ειδικών! Δείτε, λοιπόν, τι πρέπει να κάνετε για να μην «κολλήσετε» ίωση ποτέ: </p>
<p><strong>Κρατήστε ζεστή τη μύτη σας</strong></p>
<p>Όταν περπατάτε στους υπαίθριους χώρους, να τη διατηρείτε ζεστή καθώς έτσι είναι πιο ανθεκτική στις επιθέσεις των ιών.</p>
<p><strong>Αποφεύγετε τις χειραψίες</strong></p>
<p>Επιστήμονες από το Πανεπιστήμιο του Aberystwyth υποστηρίζουν ότι η χειραψία μεταδίδει 10 φορές περισσότερα μικρόβια απ” ό,τι οποιαδήποτε άλλη μορφή επαφής χεριού με χέρι.</p>
<p><strong>Πλένετε τα ρούχα σας με καυτό νερό</strong></p>
<p>Να θυμάστε ότι οι ιοί των αναπνευστικών λοιμώξεων επιζούν στις πλύσεις των 30 και 40 βαθμών Κελσίου.</p>
<p><strong>Μην τρώτε ζάχαρη</strong></p>
<p>Μελέτες του Πανεπιστημίου LomaLinda στην Καλιφόρνια έδειξαν πως επί 5 ώρες έπειτα από την κατανάλωση 100 γραμμαρίων ζάχαρης, τα κύτταρα του ανοσοποιητικού είναι πιο αδύναμα και εξοντώνουν λιγότερους επιβλαβείς μικροοργανισμούς από το φυσιολογικό.</p>
<p><strong>Να κοιμάστε επαρκώς</strong></p>
<p>Ερευνητές από το Πανεπιστήμιο Γέιλ υποστηρίζουν ότι όσοι κοιμούνται λιγότερες από 7 ώρες κάθε βράδυ έχουν τριπλάσιες πιθανότητες να «κολλήσουν» κάποια ίωση.</p>
<p><strong>Προσέχετε τους διπλανούς σας</strong></p>
<p>Όσοι κάθονται σε απόσταση δύο θέσεων από έναν άνθρωπο με ίωση, έχουν ιδιαίτερα αυξημένο κίνδυνο να «κολλήσουν», σύμφωνα με μελέτη του Εθνικού Πανεπιστημίου της Αυστραλίας, στην Καμπέρα.</p>
<p><strong>Ανοίξτε τα παράθυρα</strong></p>
<p>Οι πιθανότητες ενός ανθρώπου να κολλήσει μία ίωση είναι 99,9% όταν βρίσκεται μαζί με έναν ασθενή σε ένα αυτοκίνητο με κλειστά παράθυρα, αλλά μόνο 20% όταν τα παράθυρα του αυτοκινήτου είναι ανοιχτά.<br />
<strong><br />
Πλένετε συχνά τα χέρια σας</strong></p>
<p>Η μετάδοση των ιών του κρυολογήματος, της γρίπης και της γαστρεντερίτιδας σε ένα γραφείο μειώνεται κατά 80% με το καλό πλύσιμο των χεριών πριν από το φαγητό, σύμφωνα με επιστήμονες από το Πανεπιστήμιο της Αριζόνα.</p>
<p>Πηγή: onmed.gr</p>



Πηγή : eReportaz