<div dir="ltr">«Είσαι γενναίο και δυνατό κορίτσι, αύριο θα γίνεις γυναίκα» είπαν στην <b>6χρονη </b><b>Hibo</b><b> </b><b>Wardere</b> και την οδήγησαν σε μια καλύβα στην Μογκαντίσου, την πρωτεύουσα της Σομαλίας, όπου <b>ο «κόφτης» της γειτονιάς αφαίρεσε τα γεννητικά της όργανα με ένα ξυράφι.</b>

200 εκατομμύρια κοριτσάκια και γυναίκες σε 30 χώρες του κόσμου έχουν υποστεί ακρωτηριασμό των γεννητικών τους οργάνων.
<b>
</b><b>Στη Σομαλία, το 98% των κοριτσιών έχουν υποστεί κλειτοριδεκτομή, όμως τώρα, η Υπουργός για τις Γυναίκες σκέφτεται να απαγορεύσει την απάνθρωπη πρακτική</b><b>.</b> Ειδικοί στη Σομαλία ισχυρίζονται ότι ένα παγκόσμιο κύμα διαμαρτυρίας θα μπορούσε να βοηθήσει στο να επιτευχθεί πλήρης απαγόρευση μέσα σε εβδομάδες!

Πρόσφατα η πολιτεία Πούντλαντ, στη βορειοανατολική Σομαλία, απαγόρευσε την κλειτοριδεκτομή και τώρα η κεντρική κυβέρνηση της Σομαλίας δέχεται πιέσεις για να υιοθετήσει αυτή την προοδευτική νομοθεσία.</div>
<div dir="ltr">
<b>Ο </b><b>ακρωτηριασμός </b><b>των γυναικείων</b><b> γεννητικών οργάνων</b><b> αποτελεί κατάφωρη καταπάτηση των ανθρωπίνων δικαιωμάτων.</b> Η επέμβαση είναι πραγματικά επικίνδυνη καθώς πολλά κορίτσια πεθαίνουν λόγω μολύνσεων από ανθυγιεινές συνθήκες ή έχουν επιπλοκές στην εμμηνορρυσία και στον τοκετό.

Για πολλούς, η κλειτοριδεκτομή είναι μια θρησκευτική πρακτική που βοηθάει το κορίτσι να ενηλικιωθεί και αυξάνει τις πιθανότητές του να παντρευτεί. Δεν είναι όμως λίγοι οι ηγέτες του Ισλάμ που είναι αντίθετοι και ισχυρίζονται πώς αυτή η πρακτική δεν έχει καμία σχέση με τη θρησκεία τους.



</div>
<div dir="ltr"></div>