Αν και όλα έδειχναν ότι πρωθυπουργός θα ανέθετε στον Παναγιώτη Κουρουμπλή το ίδιο κυβερνητικό χαρτοφυλάκιο που είχε και στην προηγούμενη κυβέρνηση, αυτό δηλαδή του υπουργείου Υγείας, ωστόσο, τελευταίες αποκλειστικές πληροφορίες του ereportaz.gr αναφέρουν ότι ο πρώην υπουργός Υγείας παίρνει «μεταγραφή» σε… υπερ-υπουργείο.

Αναλυτικότερα, αν και ο Αλέξης Τσίπρας προεκλογικά έθεσε το ζήτημα στους πολίτες, ρωτώντας ποιον θέλουν για υπουργό Υγείας, «τον Κουρουμπλή ή τον Άδωνι», ωστόσο φαίνεται πως άλλαξε γνώμη, και αποφάσισε να βάλει επικεφαλής υπερ-υπουργείου τον πρώην υπουργό Υγείας.

Σύμφωνα με αποκλειστικές πληροφορίες, ο κ. Κουρουμπλής θα «πάρει τη θέση» του κ. Βούτση στη νέα κυβέρνηση, αναλαμβάνοντας το υπουργείο Εσωτερικών και Διοικητικής Ανασυγκρότησης.

Μένουν λίγες ώρες για να δούμε τελικά τη σύνθεση της νέας κυβέρνησης.