Ελλειπείς συνθήκιες υγιεινής υψηλές θερμοκρασίες και κακή διατροφή έχουν κάνει τους μετανάστες που έχουν κατασκηνώσει στο Πεδίον του Άρεως δύσκολη υγειονομική εξίσωση.

Επτά παΐδια ηλικίας από 2 έως 13 ετών, από τις οικογένειες των προσφύγων που έχουν κατασκηνώσει στο Πεδίον του Άρεως, μεταφέρθηκαν μαζί με τις μητέρες τους στο Παίδων Πεντέλης, συνοδευόμενα από το κλιμάκιο του Εθνικού Κέντρου Επιχειρήσεων Υγείας, μια νοσηλεύτρια και έναν διοικητικό υπάλληλο από το "Χαμόγελο του παιδιού".

Τα παιδιά εξετάστηκαν από τους παιδιάτρους του Νοσοκομείου και σε τέσσερα από αυτά χορηγήθηκε φαρμακευτική αγωγή χωρίς να κρίνεται αναγκαία η παραμονή τους στο νοσοκομείο.

Τρία παιδιά παρέμειναν για νοσηλεία, για προληπτικούς λόγους, καθώς ένα εξ αυτών εμφάνισε ήπια αφυδάτωση και δύο διεγνώσθησαν με δερματοπάθειες από σταφυλοκοκκική λοίμωξη.

Τα παιδιά θα παραμείνουν στο νοσοκομείο για λίγες ημέρες μαζί με τις μητέρες τους.