O Ιατρικός Σύλλογος Αθηνών κοινοποίησε την πρώτη εξώδικη δήλωση-διαμαρτυρία για τη μη καταβολή των ληξιπρόθεσμων οφειλών των ταμείων που εντάχθηκαν στον ΕΟΠΥΥ. Στο παρόν επισυνάπτεται το από 15/12/2015 εξώδικο, στο οποίο συμμετέχουν 450 μέλη του ΙΣΑ και από το οποίο έχουν απαλειφθεί τα ονόματα τους, για λόγους προσωπικών δεδομένων.
Τις επόμενες ημέρες θα κοινοποιηθούν και τα επόμενα εξώδικα στα οποία συμπεριλαμβάνονται οι ιατροί που έχουν ήδη συμπληρώσει ηλεκτρονικά την φόρμα της ιστοσελίδας του ΙΣΑ: http://www.isathens.gr/component/rsform/form/20-forma-ypovolis-lixsiprothesmwn-ofeilwn-tameiwn.html
Όσοι ιατροί μέλη του ΙΣΑ δεν έχουν ακόμα ολοκληρώσει την ως άνω διαδικασία, δύνανται να συμπληρώσουν ηλεκτρονικά το όνομα, την διεύθυνση ιατρείου, το οφειλόμενο ποσό ανά ταμείο και το έτος έως και τις 28/12/2015.
Σε περίπτωση μη άμεσης καταβολής θα δρομολογηθεί η δικαστική διεκδίκηση των δεδουλευμένων ποσών.