Η πολιτική ηγεσία του υπουργείου Υγείας με επικεφαλής τον Ανδρέα Ξανθό, τόνισε κατά τη διάρκεια συνέντευξης Τύπου,  την ανάγκη εμβολιασμού των παιδιών που διαμένουν στους καταυλισμούς. Συνολικά οι πρόσφυγες και μετανάστες μέχρι στιγμής είναι 53.000 εκ των οποίων το 40% είναι παιδιά και από αυτά το 20% είναι κάτω των πέντε ετών.

Σημειωτέον ότι υπάρχουν οδηγίες και από την Εθνική Επιτροπή Εμβολιασμών για καθολική εμβολιαστική κάλυψη του παιδικού πληθυσμού σε δύο βασικές κατηγορίες εμβολίων, στο τριπλό εμβόλιο ερυθράς-ιλαράς-παρωτίτιδας και το εμβόλιο διφθερίτιδας-τετάνου-κοκίτη και πολιομυελίτιδας.

Παράλληλα, το υπουργείο σημειώνει ότι υπάρχει στενή συνεργασία με το Ευρωπαϊκό Κέντρο Ελέγχου Λοιμώξεων (ECDC), στην κατεύθυνση ενίσχυσης της επιδημιολογικής επιτήρησης στις δομές που διαμένουν πρόσφυγες και μετανάστες.

&nbsp;