<p>Αυστηρότερα μέτρα ελέγχου για τον εντοπισμό κρουσμάτων του Ebola θα επιβληθούν σε πέντε διεθνή αεροδρόμια των ΗΠΑ, σύμφωνα με σημερινή ανακοίνωση του Λευκού Οίκου. Η ανακοίνωση αφορά στα αεροδρόμια: Τζον Φ. Κένεντι της Νέας Υόρκης, Λίμπερτι του Νιούαρκ, Ντάλες της Ουάσιγκτον, Ο’Χέιρ του Σικάγο και το Χάρτσφιλντ-Τζάκσον της Ατλάντας.</p>
<p>«Αυτά τα πέντε αεροδρόμια είναι ο προορισμός του 94% των ανθρώπων που ταξιδεύουν στις ΗΠΑ από τις τρεις χώρες οι οποίες πλήττονται (περισσότερο) αυτή τη στιγμή από τον Ebola», δήλωσε σχετικά ο εκπρόσωπος της αμερικανικής προεδρίας Τζος Έρνεστ.</p>
<p>Στόχος των αυστηρότερων μέτρων είναι να εμποδιστεί η εξάπλωση του θανατηφόρου ιού.</p>
<p>Στους ελέγχους που θα γίνονται, οι αμερικανικές αρχές θα μετρούν τη θερμοκρασία των επιβατών και θα τους ζητούν να συμπληρώνουν ένα ερωτηματολόγιο που έχει συντάξει το Κέντρο Ελέγχου και Πρόληψης Επιδημιών (CDC), το οποίο θα τους ζητά πληροφορίες σχετικά με τις δραστηριότητές τους στη δυτική Αφρική. </p>



Πηγή : eReportaz