<p><strong>Ένα εκατομμύριο παιδιά πεθαίνουν την πρώτη μέρα της ζωής τους όπως αποκαλύπτεται από συγκλονιστική έκθεση που δημοσιεύει η UNICEF.<br />
</strong><br />
Οι θάνατοι των βρεφών οφείλονται κυρίως σε αστοχίες των συστημάτων υγείας, όπως αποκαλύπτεται στην έκθεση, ενώ άλλα<strong> 2,8 εκατομμύρια βρέφη πεθαίνουν στις κρίσιμες πρώτες 28 μέρες της ζωής τους</strong>.</p>
<p>Πολλοί από τους θανάτους θα ήταν δυνατόν να αποφευχθούν με ιατρικές παρεμβάσεις χαμηλού κόστους. Από την ανάλυση των στοιχείων προκύπτουν επίσης <strong>σημαντικές διαφοροποιήσεις από χώρα σε χώρα και μεταξύ πλούσιων και φτωχών</strong> στην αφομοίωση και την ποιότητα των υπηρεσιών υγείας που είναι διαθέσιμες για τις έγκυες και τα μωρά τους. </p>
<p>Κάπως έτσι εξηγείται, επομένως, το ότι οι χώρες που εμφανίζουν κάποιους από τους μεγαλύτερους αριθμούς θανάτων νεογνών είναι η Αιθιοπία (84.000 θάνατοι, 7% κάλυψη), το Μπαγκλαντές (77.000 θάνατοι, 27%), η Νιγηρία (262.000 θάνατοι, 38%) και η Κένυα (40.000 θάνατοι, 42%).</p>
<p>Όσον αφορά την <strong>Ελλάδα τα ποσοστά είναι ιδιαίτερα χαμηλά</strong>. Σε επίπεδο νεογνικής θνησιμότητας, στην Ελλάδα σημειώθηκαν <strong>εννιά θάνατοι</strong> κατά τον πρώτο μήνα της ζωής ανά χίλια ζώντα νεογνά το 1990 και 3 το 2013. Τα αντίστοιχα παγκόσμια ποσοστά είναι 33 το 1990 και 20 το 2013.</p>
<p>Σχετικά με τη βρεφική θνησιμότητα σημειώθηκαν στην Ελλάδα 11 θάνατοι κατά το πρώτο έτος της ζωής ανά χίλια ζώντα βρέφη το 1990 και 4 το 2013. Τα αντίστοιχα παγκόσμια ποσοστά είναι 63 το 1990 και 34 το 2013.</p>


 Πηγή : <a href="http://www.e-reportaz.gr/%ce%ad%ce%bd%ce%b1-%ce%b5%ce%ba%ce%b1%cf%84%ce%bf%ce%bc%ce%bc%cf%8d%cf%81%ce%b9%ce%bf-%ce%b2%cf%81%ce%ad%cf%86%ce%b7-%cf%80%ce%b5%ce%b8%ce%b1%ce%af%ce%bd%ce%bf%cf%85%ce%bd-%cf%84%ce%b7%ce%bd-%cf%80/">e-reportaz.gr</a>