Μετά την σημερινή κινητοποίηση και συγκέντρωση όλων των νοσηλευτών έξω από το Υπουργείο Υγείας, ολοκληρώθηκε η συνάντηση της ΠΑΣΥΝΟ-ΕΣΥ με την ηγεσία του Υπουργείου Υγείας, η οποία δεσμεύτηκε ότι δεν θα υπάρξει μείωση στο επίδομα των Προϊσταμένων Τμημάτων των Νοσηλευτικών Υπηρεσιών των Νοσοκομείων. Τελικά η πρόθεση της ηγεσίας του Υπουργείου είναι να μην υπάρξει καμία διάκριση, και το επίδομα να παραμείνει στο ύψος των 250€ για όλους τους Προϊσταμένους Τμημάτων στον δημόσιο τομέα, είτε είναι νοσηλευτές είτε όχι. Πρόταση της ομοσπονδίας μας, ήταν να παραμείνει το επίδομα στα 290€ για όλους όπως αρχικώς είχε προβλεφθεί. Η τελική απόφαση θα διατυπωθεί στο νομοσχέδιο που ψηφίζεται απόψε.
Επίσης, σε δεύτερο χρόνο, η ηγεσία του Υπουργείου Υγείας δεσμεύτηκε για την αποκατάσταση της αδικίας στο θέμα των υπερωριών και αργιών, καθώς και άλλων εργασιακών θεμάτων των νοσηλευτών.