<p id="yui_3_16_0_1_1447764510731_7093" class="yiv8500447342MsoNormal">Το Ουρολογικό Τμήμα του Ιατρικού Κέντρου Αθηνών εφαρμόζει με μεγάλη επιτυχία την εξειδικευμένη <b id="yui_3_16_0_1_1447764510731_7095">λαπαροσκοπική και ρομποτική</b> μέθοδο με το σύστημα «<b><span lang="EN-US">daVinci</span>» </b>για τη θεραπεία της πρόπτωσης γεννητικών οργάνων στις γυναίκες. Μέχρι σήμερα στο Ιατρικό Κέντρο Αθήνων έχουν αντιμετωπιστεί με επιτυχία περισσότερα από 120 περιστατικά – αριθμός που αποτελεί ορόσημο για την ελάχιστα επεμβατική ουρολογία.</p>
<p id="yui_3_16_0_1_1447764510731_7094" class="yiv8500447342MsoNormal"></p>
<p id="yui_3_16_0_1_1447764510731_7100" class="yiv8500447342MsoNormal">Πρόκειται για μία εξαιρετικά επιτυχημένη τεχνική που συνδυάζει την αποτελεσματικότητα της ανοιχτής επέμβασης με τα οφέλη της ελάχιστα παρεμβατικής μεθόδου. Αποκαθιστά και τα 3 είδη πρόπτωσης (κυστεοκήλη, πρόπτωση μήτρας, ορθοκήλη), επιτυγχάνοντας με απόλυτα συντονισμένες, ακριβείς και σταθερές κινήσεις των ρομποτικών βραχιόνων την τοποθέτηση πολλαπλών ραφών για τη στήριξη του πλέγματος.</p>
<p class="yiv8500447342MsoNormal"></p>
<p id="yui_3_16_0_1_1447764510731_7101" class="yiv8500447342MsoNormal">Η διαδικασία είναι σύντομη καθώς απαιτούνται μόνο 1- 2 μέρες νοσηλείας, ενώ στα πλεονεκτήματά της συμπεριλαμβάνονται η ελάχιστη απώλεια αίματος, ο περιορισμένος μετεγχειρητικός πόνος, οι ελάχιστες υποτροπές με καλύτερη διαχρονική διατήρηση του αποτελέσματος συγκριτικά με άλλες τεχνικές από τον κόλπο, τα μηδενικά ποσοστά μόλυνσης και απόρριψης πλέγματος καθώς και η διατήρηση μίας καλής και υγιούς σεξουαλικής ζωής.</p>
<p class="yiv8500447342MsoNormal"></p>
<p id="yui_3_16_0_1_1447764510731_7105" class="yiv8500447342MsoNormal">«Πάνω από το 50% των γυναικών που έχουν τεκνοποιήσει παρουσιάζει κάποιο βαθμό πρόπτωσης. Μάλιστα, περισσότερες από 200.000 επεμβάσεις για πρόπτωση πραγματοποιούνται σε ετήσια βάση, ενώ η πιθανότητα που διατρέχει μία γυναίκα-μητέρα στη ζωή της να παρουσιάσει πρόπτωση και ακράτεια ανέρχεται στο 11,1%.  Η εκτεταμένη εμπειρία της<b> </b>ουρολογικής ομάδας του Ιατρικού Κέντρου Αθηνών τα τελευταία 8 χρόνια την καθιστά από τις πρωτοπόρες στην Ευρώπη, ενώ έχει αναγνωριστεί επίσημα και από την Ευρωπαϊκή Ουρολογική Εταιρεία (<span lang="EN-US">European Association of Urology</span>)», δήλωσε ο Διευθυντής Τμήματος Eλάχιστα Eπεμβατικής Ουρολογικής Χειρουργικής του Ιατρικού Κέντρου Αθηνών, κ. Γιώργος Κυριάκου.</p>
<p id="yui_3_16_0_1_1447764510731_7103" class="yiv8500447342MsoNormal"></p>