Τόσο δροσερό που έχει γίνει παροιμία… τόσο υγιεινό που συνιστάται σε κάθε δίαιτα και τόσο νόστιμο που δύσκολα συναντάς κάποιον που δεν του αρέσει. Το αγγούρι περιέχει όλες τις ενώσεις που απαιτούνται από το σώμα μας σε καθημερινή βάση όπως βιταμίνες C , Β1, Β2 , Β3, Β5, Β6 , φολικό οξύ , ασβέστιο, σίδηρο, μαγνήσιο και ψευδάργυρο.

Βέβαια δεν είναι γνωστό μόνο για την θρεπτική του αξία…  αξιοσημείωτες άλλωστε οι υπηρεσίες spa που μπορεί να προσφέρει. Ωστόσο λίγοι γνωρίζουν πως εκτός από τα φαγητό ή τα μάτια μπορούν να το χρησιμοποιήσουν και ως καθαριστικό σε ποικίλες περιπτώσεις. Ποιες είναι οι λοιπόν οι άγνωστες χρηστικές πτυχές του αγγουριού;

<strong>Οικολογικό καθαριστικό</strong>

Εάν είστε υπέρμαχοι του οικολογικού οικιακού καθαρισμού τότε το αγγούρι θα σας χρειαστεί. Τα βήματα είναι απλά, κόβετε ένα αγγούρι και το τρίβεται απαλά πάνω στην επιφάνεια που θέλετε να καθαρίσετε. Όχι μόνο θα αφαιρέσει τη βρωμιά αλλά δεν θα αφήσει και λεκέδες.

<strong>Το κατάλληλο ποτό για το hangover </strong>

Εάν συνειδητοποιήστε ότι καταναλώσατε παραπάνω αλκοόλ από όσο θα έπρεπε , ή έστω αν το συνειδητοποιήσει όποιος είναι μαζί αφού εσείς μάλλον δεν θα είστε σε θέση, καλό είναι να φάτε ένα αγγουράκι πριν τον ύπνο… Η περιεκτικότητά του σε νερό(90%) και η βιταμίνη Β5 που περιέχει υπόσχεται να αποκαταστήσει την ισορροπία του σώματός σας, η οποία θα αποτρέψει το hangover και τους πονοκεφάλους που συνηθέστερα το συνοδεύουν.

<strong>Το καλύτερο στοματικό διάλυμα…
</strong>
Ξεμείνατε από μέντες, τσίχλες, ή οδοντόκρεμα για το φρεσκάρισμα της αναπνοής; Τότε δεν έχετε παρά μασήσετε λίγο αγγουράκι και οι δυσοσμία θα εξαφανιστεί αστραπιαία.

<strong>Αγγούρι σε ρόλο λούστρου</strong>

Κάποτε σε κάθε γωνιά της πλατείας Ομονοίας, είχε γωνίες τότε, έβρισκες κι από έναν επαγγελματία του είδους καθήμενο κι έτοιμο να σου λουστράρει αυτοστιγμεί τα υποδήματα. Σήμερα που το επάγγελμα έχει σχεδόν εξαφανιστεί για την περίπτωση που τα παπούτσια σας έχουν χάσει τη λάμψη τους μπορείτε να τα τρίψετε με ένα φρέσκο αγγουράκι για να γυαλίσουν. Επιπλέον τα συστατικά του αγγουριού απωθούν το νερό και τη βρωμιά από την επιφάνεια, έτσι τα παπούτσια σας θα παραμείνουν καθαρά για μεγαλύτερο χρονικό διάστημα.

<strong>Χαλαρωτικό αποσμητικό χώρου</strong>

Άγχος, υποχρεώσεις, ασφυκτική καθημερινότητα κι εσείς δεν έχετε την δυνατότητα για θεραπείες χαλάρωσης και σπα. Τότε μπορείτε να κόψετε ένα ολόκληρο αγγούρι και να το βάλετε σε μια κατσαρόλα με βραστό νερό . Τα χημικά και τα θρεπτικά συστατικά από το αγγούρι που αντιδρούν με το βραστό νερό και απελευθερώνονται μέσω του ατμού, πιστεύεται πως εξαπολύουν στην ατμόσφαιρα ένα ευχάριστο και ξεκούραστο άρωμα το οποίο ανακουφίζει από το στρες και την πίεση.