Αν και το στρες και η κόπωση της καθημερινότητας θεωρούνται ίσως οι πιο βασικοί παράγοντες για την κακή ποιότητα ύπνου, ωστόσο δεν είναι οι μοναδικοί. 

Έρευνες, κατά καιρούς, έχουν αποδείξει ότι υπάρχουν πολλές παράμετροι οι οποίες επηρεάζουν την ποιότητα του ύπνου μας, με κάποιες εξ αυτών να μας είναι σχεδόν άγνωστες!

Διαβάστε πέντε λόγους – παράγοντες, που δεν σας επιτρέπουν να ξεκουραστείτε επαρκώς:
<strong>
Παίρνετε συμπλήρωμα βιταμίνης Β πριν πέσετε για ύπνο</strong>

Οι βιταμίνες-Β θέτουν σε υψηλή λειτουργία τον οργανισμό, καθώς βοηθούν στη δημιουργία ερυθρών αιμοσφαιρίων αλλά και στη διαδικασία μετατροπής της τροφής σε ενέργεια. Κατά συνέπεια, αν παίρνετε βιταμίνη-Β τη νύχτα, δεν επιτρέπεται στον οργανισμό σας να χαλαρώσει. 

Έχετε πρόβλημα στην σεξουαλική επαφή με τον/την σύντροφό σας

Τις περισσότερες φορές το σεξ σας βοηθάει να εκτονώσετε ενέργεια και αμέσως μετά να νιώσετε ικανοποιημένοι και χαλαροί, κάτι που συμβάλλει στο να κοιμηθείτε καλύτερα με το σώμα σας να έχει γεμίσει με οξυτοκίνη και σεροτονίνη. Ωστόσο, έχει διαπιστωθεί πως όταν στο σεξ μόνο ο ένας από τους δύο φτάσει σε οργασμό και η πράξη ολοκληρωθεί εκεί, τότε αυξάνεται το επίπεδο στρες στον άλλο σύντροφο και αντιμετωπίζει μεγαλύτερη δυσκολία να κοιμηθεί.

<strong>Διαβάζετε/εργάζεστε στο κρεβάτι</strong>

Ο εγκέφαλος έχει ανάγκη να «αποφορτιστεί» προκειμένου να κοιμηθείτε καλύτερα. Αν μέχρι και την τελευταία στιγμή είστε απασχολημένοι με εργασία ή/και με ηλεκτρονικές συσκευές και φωτεινές οθόνες, ή ακόμα και αν διαβάζετε ένα βιβλίο, ο εγκέφαλος λειτουργεί σε φουλ ρυθμούς και στη συνέχεια θα καθυστερήσει να φτάσει στο «βαθύ ύπνο», το στάδιο του ύπνου δηλαδή που σας ξεκουράζει περισσότερο κατά τη διάρκεια της νύχτας.

<strong>Βάζετε τα κατοικίδιά σας στο κρεβάτι</strong>

Η γάτα ή ο σκύλος σας δεν έχουν καμία θέση, όχι μόνο στο κρεβάτι που κοιμάστε, αλλά ούτε καν στο δωμάτιό σας τις ώρες που θέλετε να αναπαυθείτε. Έρευνα από την Κλινική Mayo έδειξε ότι το 10% των ανθρώπων με προβλήματα ύπνου, κοιμάται μαζί με τα κατοικίδιά του. Τα ζώα είναι ανήσυχα και σας ξυπνούν πολλές φορές μέσα στη νύχτα, με αποτέλεσμα να μην φτάνετε στο στάδιο του «βαθέως ύπνου».
<strong>
Η θερμοκρασία στο δωμάτιο είναι σε λάθος επίπεδο</strong>

Η θερμοκρασία στο χώρο που κοιμάστε παίζει καίριο ρόλο στην ποιότητα του ύπνου σας. Κατά τη διάρκεια του ύπνου REM, το σώμα σας δεν μπορεί να ρυθμίσει τη θερμοκρασία του το ίδιο καλά, με αποτέλεσμα αυτή να πέφτει (γι' αυτό και κατά κανόνα σκεπαζόμαστε). Εάν κρυώνετε πάρα πολύ, θα αρχίσετε να τρέμετε, επειδή οι μυς σας με αυτό τον τρόπο παράγουν θερμότητα. Αν αυτό δεν είναι αρκετό, θα ξυπνήσετε, προκειμένου να κινηθείτε και άρα να ζεσταθείτε. Από την άλλη πλευρά, όταν ζεσταίνεστε πολύ μέσα στη νύχτα, θα αρχίζετε να ιδρώνετε, θα αφυδατωθείτε και θα νιώσετε την ανάγκη να ξυπνήσετε για να πιείτε νερό.
