<strong>Οι φαρυγγίτιδες, οι αμυγδαλίτιδες και οι λαρυγγίτιδες μπορεί να εμφανιστούν με διαφορετικής έντασης συμπτώματα. </strong>

Σχεδόν όμως σε όλες τις περιπτώσεις υπάρχει πονόλαιμος.

Ας δούμε τρόπους ανακούφισης, συμπληρωματικά με την φαρμακευτική αγωγή.

Η <strong>αμυγδαλίτιδα</strong> είναι μια λοίμωξη οξεία των αμυγδαλών της υπερώας ή μια λοίμωξη του οροφάρυγγα που κυριαρχεί στις αμυγδαλές της υπερώας.

Η <strong>ρινοφαρυγγίτιδα</strong> αποτελεί λοίμωξη του φάρυγγα και του ανώτερου αναπνευστικού.

<img src="http://www.y-o.gr/images/Article-Images/faryggitida.jpg" alt="" />

Η <strong>λαρυγγίτιδα</strong> είναι φλεγμονή του λάρυγγα. Μπορεί να είναι οξεία ή και χρόνια, ενώ στα παιδιά διακρίνουμε κυρίως την υπογλώσσια λαρυγγίτιδα και αυτή της επιγλωττίδας.

Τέλος η <strong>φαρυγγίτιδα</strong> αντιστοιχεί σε μια φλεγμονή του φάρυγγα θα λέγαμε πιο γενικευμένη.

Λαρυγγίτιδα, αμυγδαλίτιδα και φαρυγγίτιδα είναι στενά συνδεόμενες και για μερικούς γιατρούς η φαρυγγίτιδα είναι ένα από τα συμπτώματα της λαρυγγίτιδας ή της αμυγδαλίτιδας.

Ανάλογα με την διάγνωση που θα κάνει ο γιατρός σας, θα ακολουθήσετε συγκεκριμένη φαρμακευτική αγωγή και συμπληρωματικά στο φαρμακείο θα μπορέσετε να βρείτε προϊόντα που είναι κατάλληλα για τον πονόλαιμο, που μπορούν να χορηγηθούν από το φαρμακείο, είτε μόνα τους ή σε συνδυασμό με την αντιβίωση που μπορεί να σας έγραψε ο γιατρός.

<strong>Εναλλακτικές Προσεγγίσεις</strong>

Από πλευράς αρωματοθεραπείας, για εισπνοές, βοηθούν πολύ τα αιθέρια έλαια της μέντας και ευκαλύπτου.

Από πλευράς φυτοθεραπείας σαν αφεψήματα, τα φύλλα, οι ρίζες και τα άνθη της Αλθαίας officinalis (Marshmallow) είναι αποσυμφορητικά, καθώς και τα φύλλα και τα άνθη του Agrimony (Agrimonia eupatoria).

Επίσης το erysimum graecum ανακουφίζει από τον πονόλαιμο και την αφωνία, ενώ σημαντική είναι η βοήθεια που προσφέρει και η εχινάτσια.

Η πρόπολη σε σταγόνες ή παστίλιες, έχει αντισηπτικές, αναισθητικές και επουλωτικές ιδιότητες.

Μπορούμε επίσης να αναμείξουμε σε ένα ποτήρι μια κουταλιά του καφέ από χοντρό αλάτι, χυμό λεμονιού και μέλι ή να βράσουμε μια χούφτα από φύλλα βατόμουρου σε 500 ml νερού, τα αφήνουμε να εμποτίσουν για 20 λεπτά και μετά κάνουμε γαργάρες.

Τέλος, η ομοιοπαθητική προτείνει το Mercurius solubilis και τη Belladonna.

<strong>Οι Συμβουλές «Κλειδιά»</strong>

• Όσο διαρκεί ο πονόλαιμος, καλό θα είναι να αποφεύγει κανείς το κάπνισμα, το αλκοόλ αλλά και την πικάντικη διατροφή.

• Προτιμήστε χλιαρά τρόφιμα και όχι πολύ ζεστά, σε μαλακή ή υγρή κυρίως μορφή, πίνετε αρκετά υγρά, ώστε να αποφευχθεί η αφυδάτωση σε περίπτωση πυρετού, αλλά και για την καλή ενυδάτωση της βλεννογόνου στο λαιμό.

• Χρησιμοποιείτε χαρτομάντηλα μιας χρήσης ή ακόμη και χειρουργικές μάσκες, ώστε να περιορίσετε τη μετάδοση, ενώ απαραίτητο είναι να αερίζετε το σπίτι τουλάχιστον μια φορά την ημέρα.

<img src="http://www.y-o.gr/images/Article-Images/faruggitida1.jpg" alt="" />

• Προτιμήστε ζεστούς και υγρούς χώρους, χωρίς απότομες αλλαγές θερμοκρασίας.

<strong>• Εάν η φωνή σας κλείσει, η αφωνία για 1-2 ημέρες θα ήταν ιδανική.</strong>

• Εάν η λοίμωξη είναι στρεπτοκοκκική, αποφύγετε όποια επαφή με παιδιά έως και τη δεύτερη μέρα μετά την έναρξη της θεραπείας με αντιβιοτικά.