<p>Σε διευκρίνιση για την κοινή υπουργική απόφαση που προβλέπει τον περιορισμό των διαγνωστικών εξετάσεων στον ΕΟΠΥΥ, προχώρησε ο υπουργός Υγείας Μάκης Βορίδης, απαντώντας στη σφοδρή κριτική που δέχτηκε.</p>
<p>Ο υπουργός Υγείας διευκρίνισε ότι η απόφαση δε βάζει κάποιου είδους «κόφτη» στις διαγνωστικές εξετάσεις, καθώς οι γιατροί θα μπορούν να συνταγογραφήσουν όποια εξέταση είναι απαραίτητη κατά τη γνώμη τους, αλλά δημιουργείται παράλληλα ένα ελεγκτικό πεδίο που θα ελέγχει αυτούς τους γιατρούς, που ενδεχομένως παραβιάζουν τα ιατρικά τους καθήκοντα.</p>
<p>Η περικοπή των προληπτικών εξετάσεων προκάλεσε πολλές αντιδράσεις, μεταξύ αυτών του Κωνσταντίνου Ζαχαριά από το ΣΥΡΙΖΑ, ο οποίος έκανε λόγο για «δολοφονικές» περικοπές της κυβέρνησης, ενώ και η Έλενα Κουντουρά των ΑΝΕΛ, δήλωσε πως η εν λόγω απόφαση είναι αποτέλεσμα των «εγκληματικών μνημονιακών πολιτικών».</p>
<p>Με ειρωνική διάθεση σχολίασε τις περικοπές και ο Γιώργος Κυρίτσης από τη ΔΗΜΑΡ, ο οποίος αναρωτήθηκε αν ο υπουργός Υγείας θέλει «να αφήσουμε την πρόληψη στο Θεό».</p>


 Πηγή : <a href="http://www.e-reportaz.gr/%ce%bc-%ce%b2%ce%bf%cf%81%ce%af%ce%b4%ce%b7%cf%82-%ce%b4%ce%b5%ce%bd-%ce%bc%cf%80%ce%b1%ce%af%ce%bd%ce%b5%ce%b9-%ce%ba%cf%8c%cf%86%cf%84%ce%b7%cf%82-%cf%83%cf%84%ce%b9%cf%82-%ce%b5%ce%be/">e-reportaz.gr</a>