<div class="text-body">

Τα <strong>capital controls</strong> και η <strong>τραπεζική αργία</strong>, δημιούργησαν μία νέα πραγματικότητα στο καθεστώς <strong>πληρωμής</strong> των <strong>ασφαλίστρων</strong> στα <strong>ασφαλιστήρια συμβόλαια</strong> όπως και σε μία σειρά άλλων <strong>συναλλαγών</strong> μέσω <strong>τραπεζών</strong>.

Η συντριπτική πλειοψηφία των<strong> ασφαλιστικών εταιρειών</strong>, ανταποκρίθηκε στις ανάγκες των <strong>ασφαλισμένων</strong> αυτές τις τρεις εβδομάδες που ισχύει πλέον η <strong>τραπεζική αργία</strong> και προσάρμοσε την πολιτική είσπραξης των <strong>ασφαλίστρων</strong> αναλόγως. Το κύριο χαρακτηριστικό αυτών των αποφάσεων είναι η παράταση του χρόνου ισχύος των <strong>συμβολαίων</strong>. Όπως αναφέρουν οι περισσότερες εταιρείες στις εγκυκλίους τους η παράταση της αποπληρωμής των <strong>συμβολαίων</strong> ισχύει μέχρι δυο ημέρες μετά την λήξη της <strong>τραπεζικής αργίας</strong>.

Από την προσεχή Πέμπτη 16 Ιουλίου, ενδέχεται να διευρυνθεί ο τρόπος λειτουργίας των <strong>Τραπεζών</strong> και να είναι δυνατή και η<strong> πληρωμή ασφαλιστηρίων συμβολαίων</strong>. Σε αυτή την περίπτωση θεωρείται βέβαιο ότι οι <strong>ασφαλιστικές εταιρείες</strong> θα αναπροσαρμόσουν και πάλι τις προθεσμίες για την καταβολή των <strong>ασφαλίστρων</strong>. Οι <strong>ασφαλισμένοι</strong>, θα πρέπει να έχουν τα μάτια τους ανοικτά προκειμένου να μην χάσουν τις ημερομηνίες και ακυρωθούν τα <strong>συμβόλαια</strong> τους ενώ θεωρείται βέβαιο ότι οι <strong>ασφαλιστικές εταιρείες</strong> και οι ασφαλιστικοί σύμβουλοι θα ενημερώσουν τους <strong>ασφαλισμένους</strong> για τα νέα όρια <strong>πληρωμής</strong> των <strong>συμβολαίων</strong>.

</div>