<p>Σε «γάγγραινα» για το δημόσιο σύστημα υγείας έχουν εξελιχθεί οι «αχρείαστες» εξετάσεις που παραγγέλνονται και διενεργούνται επί καθημερινής βάσης, σύμφωνα με στοιχεία που φέρνει στην επιφάνεια μελέτη του γνωστού παθολόγου, επίκουρου καθηγητή Εργαστηριακής Ενδοκρινολογίας στην Ιατρική Σχολή του Πανεπιστημίου της Κρήτης, κ. Γιώργου Νότα.</p>
<div>
<div>
<p>Συχνά, οι ίδιοι ασφαλισμένοι φέρεται να υποβάλλονται πολλές φορές στις ίδιες εξετάσεις και μάλιστα σε διάστημα μόλις μερικών ημερών η μία από την άλλη.</p>
<p>Ενδεικτικό είναι ότι οι περιττές εξετάσεις για τον έλεγχο μόνο μίας πάθησης -της λειτουργίας του θυρεοειδούς- μπορεί να επιβαρύνουν τους ασφαλισμένους, το ΕΣΥ και τον ΕΟΠΥΥ με τουλάχιστον 33 εκατομμύρια ευρώ ετησίως.</p>
<p>Αυτό σημαίνει ότι κάθε εβδομάδα δαπανώνται σχεδόν 100 χιλιάδες ευρώ για εξετάσεις που δεν προσθέτουν κάτι σημαντικό στην αντιμετώπιση των ασθενών.</p>
</div>
</div>