<p>Έφυγε από τη ζωή σήμερα στις 9.00 το πρωί σε ηλικία 76 ετών ένας από τους σημαντικότερους γιατρούς και ακαδημαϊκούς της Ελλάδας. Ο <strong>Δημήτρης Τριχόπουλος</strong>.</p>
<p>Σύμφωνα με πληροφορίες, ο σπουδαίος ερευνητής<strong> υπέστη μοιραίο καρδιακό επεισόδιο και πέθανε τα ξημερώματα</strong> στο <strong>νοσοκομείο Ευαγγελισμός</strong>, όπου νοσηλευόταν για περίπου μία περίπου εβδομάδα λόγω καρδιακών προβλημάτων.</p>
<p><strong>Ποιος ήταν ο Δημήτρης Τριχόπουλος </strong></p>
<p>Ο Δημήτρης Τριχόπουλος γεννήθηκε το 1938 στον Βόλο. Το 1963 πήρε το πτυχίο του από την Ιατρική Αθηνών και ακολούθησε μετεκπαίδευση στα Πανεπιστήμια Αθηνών, Λονδίνου, Χάρβαρντ και Οξφόρδης.</p>
<p>Εχει διατελέσει καθηγητής και διευθυντής του Τμήματος Επιδημιολογίας στο Πανεπιστήμιο του Χάρβαρντ (1989-1996), καθηγητής Πρόληψης Καρκίνου και διευθυντής του Κέντρου για την Πρόληψη Καρκίνου στο Χάρβαρντ (1993-1997), ήταν καθηγητής και διευθυντής του Τμήματος Υγιεινής και Επιδημιολογίας στην Ιατρική Σχολή του Πανεπιστημίου Αθηνών από το 1972, αναπληρωτής καθηγητής Ιατρικής Επιδημιολογίας στο Ινστιτούτο Karolinska στη Στοκχόλμη από το 1998 και μέλος της Ακαδημίας Αθηνών από τον Ιούνιο του 1997.</p>