<p id="yui_3_16_0_1_1446478964822_19783" class="yiv1038452373MsoNormal">Με μεγάλη επιτυχία και χρήσιμα επιστημονικά συμπεράσματα ολοκληρώθηκε το συνέδριο «<b id="yui_3_16_0_1_1446478964822_19816">Η Παιδιατρική μεταξύ Αθήνας και Βοστόνης»</b><b> </b>που διοργάνωσε το Παιδιατρικό Κέντρο Αθηνών σε συνεργασία με το Harvard Medical School και το Mass General Hospital for Children, υπό την αιγίδα του Πανεπιστημίου Αθηνών. Ιατροί από το  <span lang="EN-US">Harvard</span>, το Παιδιατρικό Κέντρο Αθηνών και την <b>ακαδημαϊκή κοινότητα</b> αντάλλαξαν απόψεις  για τις νεότερες τάσεις σε οκτώ κλινικές ενότητες της σύγχρονης Παιδιατρικής<b>,</b> παρουσιάζοντας πολύ <b>σημαντικά ευρήματα. </b></p>
<p id="yui_3_16_0_1_1446478964822_19784" class="yiv1038452373MsoNormal"><b>  </b></p>
<p id="yui_3_16_0_1_1446478964822_19817" class="yiv1038452373MsoNormal">Οι συμμετέχοντες κατέληξαν σε χρήσιμα συμπεράσματα που θα επηρεάσουν την πρακτική της Παιδιατρικής επιστήμης το 2016. Συγκεκριμένα, οι καταξιωμένοι ομιλητές ανέδειξαν τα εξής σημεία:</p>
<p id="yui_3_16_0_1_1446478964822_19788" class="yiv1038452373MsoNormal"></p>

<ul id="yui_3_16_0_1_1446478964822_19787" type="disc">
	<li id="yui_3_16_0_1_1446478964822_19786" class="yiv1038452373MsoNormal">Η χορήγηση της βιταμίνης <span id="yui_3_16_0_1_1446478964822_19785" lang="EN-US">D </span>είναι αναγκαία σε όλες τις ηλικίες.</li>
	<li id="yui_3_16_0_1_1446478964822_19819" class="yiv1038452373MsoNormal">Η ευαισθησία του υπερηχογράφου στα χέρια εξειδικευμένων παιδο-ακτινολόγων είναι εξαιρετική.</li>
	<li id="yui_3_16_0_1_1446478964822_19818" class="yiv1038452373MsoNormal"><span lang="EN-US">Telavincin </span>και νεότερες κεφαλοσπορίνες (<span lang="EN-US">ceftaroline</span>) εμπλουτίζουν τη φαρέτρα του παιδιάτρου κατά των μικροβίων που είναι ανθεκτικά στην αντιβίωση.</li>
	<li class="yiv1038452373MsoNormal">Τα βρεφικά αιμαγγειώματα αντιμετωπίζονται αποτελεσματικά με προπανολόλη.</li>
	<li class="yiv1038452373MsoNormal">Η δίαιτα της εγκύου επηρεάζει τη μετέπειτα ανάπτυξη του παιδιού καθώς και την προδιάθεση για εκδήλωση χρόνιων νοσημάτων.</li>
	<li class="yiv1038452373MsoNormal">Όταν χορηγούνται από εξειδικευμένους ανοσολόγους-αλλεργιολόγους, το βρασμένο γάλα και το αβγό συντελούν στην αντιμετώπιση των αλλεργιών στα είδη αυτά.</li>
	<li id="yui_3_16_0_1_1446478964822_19820" class="yiv1038452373MsoNormal">Η χορήγηση αυξητικής ορμόνης στην παιδική ηλικία μπορεί να προκαλέσει εγκεφαλικά επεισόδια μετά την ενηλικίωση.</li>
	<li id="yui_3_16_0_1_1446478964822_19821" class="yiv1038452373MsoNormal">Παρατηρείται αύξηση στη συχνότητα εμφάνισης του υποσπαδία, ίσως λόγω της ευρείας χρήσης οιστρογόνων.</li>
</ul>
<p class="yiv1038452373MsoNormal"></p>

<div id="yui_3_16_0_1_1446478964822_19823">
<p id="yui_3_16_0_1_1446478964822_19822" class="yiv1038452373MsoNormal">Την έναρξη των εργασιών του διεθνούς συνεδρίου κήρυξε ο Δρ. Βασίλης Αποστολόπουλος, Διευθύνων Σύμβουλος του Ομίλου Ιατρικού Αθηνών, ο οποίος τόνισε: «Στον Όμιλο Ιατρικού Αθηνών, πιστεύουμε πως είναι καθήκον μας να εμπνέουμε διαρκώς τους Παιδιάτρους, οι οποίοι στέκονται στο πλευρό των γονιών, σε κάθε βήμα των παιδιών μας. Πιστεύουμε ότι το διεθνές συνέδριο αποδεικνύει στην πράξη αυτή τη δέσμευσή μας, καθώς έδωσε την ευκαιρία για ουσιαστικό επιστημονικό διάλογο μεταξύ επιστημόνων από τις δύο πλευρές του Ατλαντικού. Παράλληλα, το συνέδριο εγκαινίασε την επιστημονική συνεργασία του Παιδιατρικού Κέντρου Αθηνών και του  Harvard Medical School, με την οποία ενισχύεται η ηγετική μας θέση στην Ελλάδα και στην ευρύτερη περιοχή της Νοτιανατολικής Ευρώπης».</p>

</div>