<p>Χωρίς το προβλεπόμενο πτυχίο Σχολής Αδελφών Νοσοκόμων, την άδεια ασκήσεως επαγγέλματος και χωρίς να είναι εγγεγραμμένες στη λίστα αποκλειστικών νοσοκόμων του Ευαγγελισμού εργάζονταν ως αποκλείστηκες έξι αλλοδαπές στο μεγαλύτερο νοσοκομείο της Αθήνας.</p>
<p>Σε ελέγχους που πραγματοποίησε τις νυχτερινές ώρες το τμήμα Αλλοδαπών εντόπισε τις αλλοδαπές και τις συνέλαβε.</p>
<p>Σύμφωνα με την αστυνομία η άσκηση του επαγγέλματος της αποκλειστικής νοσοκόμας, χωρίς τις νόμιμες προϋποθέσεις, έχει σαν αποτέλεσμα τη στέρηση εσόδων από το Δημόσιο και τα ασφαλιστικά ταμεία, καθώς δεν εκδίδονται οι απαιτούμενες αποδείξεις παροχής υπηρεσιών, ενώ επιπρόσθετα δεν καταβάλλονται οι προβλεπόμενες από το Νόμο ασφαλιστικές εισφορές.</p>
<p>Οι συλληφθείσες οδηγήθηκαν στον Εισαγγελέα Πλημμελειοδικών Αθηνών.</p>



Πηγή : eReportaz