Με αφορμή την οικονομική κρίση που διανύει η χώρα μας, και στο πλαίσιο των ευρύτερων δράσεων και πρωτοβουλιών της για την πρόληψη από τα καρδιαγγειακά νοσήματα και τη μείωση της θνητότητας και νοσηρότητας, η Ελληνική Καρδιολογική Εταιρεία προσφέρει δωρεάν καρδιολογική εξέταση (κατόπιν τηλεφωνικής συνεννόησης) σε ανασφάλιστους αλλά και σε ασθενείς που το έχουν ανάγκη, στο Κοινωνικό της Ιατρείο (Ποταμιάνου 6, Αθήνα), από τις 21 Ιουλίου έως τις 13 Αυγούστου.

Για πληροφορίες και ραντεβού, οι ενδιαφερόμενοι μπορούν να απευθύνονται στην κα Λίνα Χουρδάκη, στο 2107258003-8 και ώρες 10:00-15.00.