Αμερικανοί ερευνητές υποστηρίζουν ότι τα ζευγάρια που κάνουν συχνότερα έρωτα δεν είναι ευτυχέστερα των ζευγαριών που είχαν μια συνήθη σεξουαλική δραστηριότητα.

Μάλιστα, τα ζευγάρια με την μεγαλύτερη σεξουαλική δραστηριότητα είχαν μια μικρή μείωση του επιπέδου ευτυχίας τους.

Eπιστημονική ομάδα του Πανεπιστημίου «Carnegie Mellon» του Πιτσμπουργκ έθεσε υπό ιατρική παρακολούθηση 128 έγγαμα ετερόφυλα ζευγάρια, 35-65 ετών. Με τυχαία επιλογή τους ζήτησαν, είτε να διπλασιάσουν τη συχνότητα των ερωτικών επαφών τους κάθε εβδομάδα, είτε να κάνουν έρωτα όπως συνήθως.

Οι ερευνητές κατέγραφαν και τα επίπεδα ευτυχίας των ζευγαριών, μέσω ειδικών ερωτηματολογίων, σε ορίζοντα τριμήνου.

Οι επιστήμονες εξηγούν ότι ένας λόγος που το περισσότερο σεξ δε συντελεί στην ευτυχία, είναι επειδή αυτό σχετίστηκε με μείωση της ερωτικής επιθυμίας και της απόλαυσης που αποκόμιζαν από την ερωτική πράξη.

Επομένως, εάν νομίζετε ότι κάνοντας πολύ σεξ αισθάνεστε πιο ευτυχισμένοι, μάλλον κάνετε λάθος!