Δύο άτομα, τύφλα στο μεθύσι, που έσπευσαν στο Κέντρο Υγείας Αγιάς το πρωί της Κυριακής του Πάσχα για ιατρική φροντίδα, κατέληξαν στο αστυνομικό τμήμα της περιοχής διότι προκάλεσαν απίστευτες ζημιές στις εγκαταστάσεις του θεραπευτηρίου.

Έντρομοι ο γιατρός και η νοσηλεύτρια του Κέντρου, παρά τις πρώτες βοήθειες που τους παρέσχεσαν τους είδαν να γκρεμίζουν πάγκους και να καταστρέφουν πόρτες και παράθυρα.

Μάλιστα έσπασαν τζάμια με γυμνά χέρια, με αποτέλεσμα το δάπεδο να πλημμυρίσει από αίματα.

Τελικά η επέμβαση της αστυνομίας τους ανάγκασε να αρχίσουν να …ξεμεθούν, ενώ το όλο περιστατικό πήρε το δρόμο της Δικαιοσύνης.