Συνάντηση με τον Υπουργό Υγείας κ. Ανδρέα Ξανθό θα έχει την Παρασκευή 23 Οκτωβρίου και ώρα 10.30 μ.μ., το Διοικητικό Συμβούλιο του Πανελληνίου Ιατρικού Συλλόγου.

Η συνάντηση είναι προγραμματισμένη. Θα συζητηθεί, μεταξύ άλλων, το μείζον θέμα που αφορά την απογύμνωση του συνόλου των δημοσίων υγειονομικών μονάδων της χώρας από ιατρούς. Ιδιαίτερη αναφορά θα γίνει στις νησιωτικές περιοχές της χώρας οι οποίες παραμένουν χωρίς ιατρική κάλυψη. Να σημειωθεί ότι την περίοδο αυτή, εξαιτίας του μεταναστευτικού ρεύματος, το πρόβλημα στις περιοχές αυτές είναι εντονότερο.

Θα συζητηθεί επίσης η λειτουργία του ΕΟΠΥΥ, οι ληξιπρόθεσμες οφειλές του, προς τους παρόχους υγείας και η παράνομη παρακράτηση των εισφορών ασθένειας από τα Ασφαλιστικά Ταμεία προς τον ΕΟΠΥΥ.

Το σύστημα της υγείας ευρίσκεται σε οριακή κατάσταση λειτουργίας και χρειάζονται άμεσες και αποτελεσματικές παρεμβάσεις, προκειμένου να στηριχτεί η περίθαλψη των πολιτών και η ιατρική λειτουργία.

Μετά το πέρας της συνάντησης θα συνεδριάσει το Διοικητικό Συμβούλιο του Π.Ι.Σ.