Οι ασθένειες των ούλων είναι υπεύθυνες για το 70% των απωλειών δοντιών στους ενήλικες.

Περίπου 75% των ανθρώπων άνω των 35 ετών θα προσβληθούν σε κάποια φάση της ζωής τους από ουλίτιδα.

Η ουλίτιδα είναι μια φλεγμονή των ούλων που προκαλείται από τη μικροβιακή πλάκα που σχηματίζεται πάνω στα δόντια.

Η πλάκα αυτή είναι προσκολλημένη πάνω στα δόντια και δημιουργείται από τα υπολείμματα των φαγητών που τρώμε μαζί με μικρόβια.

Αρχικά η πλάκα ή η πέτρα όπως επίσης αποκαλείται, σχηματίζεται και προσκολλάται χαλαρά πάνω στα δόντια.

Στο στάδιο αυτό μπορεί να αφαιρεθεί με ένα προσεκτικό βούρτσισμα των δοντιών και με τη χρήση του οδοντιατρικού νήματος για τις επιφάνειες που βρίσκονται μεταξύ των δοντιών.

Στη συνέχεια όμως, η μικροβιακή πλάκα γίνεται σκληρή και προσκολλάται με πολύ ισχυρό τρόπο στα δόντια.

Δεν φεύγει εύκολα και χρειάζεται καθάρισμα από τον οδοντίατρο για να φύγει.

Η μικροβιακή πλάκα των δοντιών εκτός από την ουλίτιδα είναι αιτία και για την τερηδόνα.

<img src="http://www.y-o.gr/images/Article-Images/oulitida.jpg" alt="" />

<strong>Ποια είναι τα Κυριότερα Σημεία και Συμπτώματα της Ουλίτιδας;</strong>

Τα ούλη χάνουν το χαρακτηριστικό ροζ χρώμα τους και γίνονται κόκκινα, πρησμένα, διογκωμένα με ακανόνιστο σχήμα και προκαλούν πόνο.

Παρουσιάζεται αίμα κατά το βούρτσισμα των δοντιών ή κατά το καθάρισμά τους με οδοντιατρικό νήμα

Τα ούλη υποχωρούν από τα δόντια, παθαίνουν δηλαδή υφίζηση.

Δημιουργούνται χώροι μεταξύ των δοντιών και των ούλων.

Είναι δυνατόν να αποκαλύπτεται και η ρίζα των δοντιών.

Κακοσμία του στόματος, ύπαρξη πύου μεταξύ των ούλων και των δοντιών.

Αλλαγές στα δόντια, τροποποιήσεις της θέσης τους, απομάκρυνση των δοντιών μεταξύ τους, απώλεια δοντιών.

Τουλάχιστο δύο φορές το χρόνο είναι καλό ο οδοντίατρος να εξετάζει το στόμα και τα δόντια για να γίνονται εάν είναι αναγκαίο οι καθαρισμοί που επιβάλλονται όπως επίσης και η φροντίδα των δοντιών που το απαιτούν.