<strong>Τα τελευταία χρόνια πολλοί φαρμακοποιοί λειτουργούν την επιχείρησή τους με επιφύλαξη και διστακτικότητα, λόγω της οικονομικής κρίσης που δημιουργεί ανασφάλεια.</strong>

Ταυτόχρονα, είναι γεγονός ότι ο τρόπος λειτουργίας που είχατε μέχρι τώρα, πλέον δεν μπορεί να σας φέρει αποτέλεσμα και να προχωρήσει την επιχείρησή σας ένα βήμα μπροστά.

Μήπως λοιπόν, ήρθε η ώρα να αλλάξετε τρόπο πλεύσης;

<img src="http://www.pharmamanage.gr/images/Article-Images/ora.jpg" alt="" />

Ακολουθούν 4 σημάδια που δείχνουν ότι είναι ώρα για αλλαγή.

<strong>1. Ξυπνάτε Δυστυχισμένοι</strong>

Αν πηγαίνετε για ύπνο με άγχος και στρες και ξυπνάτε δυστυχισμένοι ίσως είναι η ώρα για αλλαγές.

Όλοι οι άνθρωποι περνάνε κάποιες στρεσογόνες περιόδους στη ζωή τους και το ίδιο μπορεί να ισχύει για τους φαρμακοποιούς.

Μήπως ήρθε η ώρα να δώσετε περισσότερες αρμοδιότητες σε κάποιον manager ή να προσλάβετε έναν ακόμα συνεργάτη;

Και αν νιώθετε ότι δεν μπορείτε με τίποτα να μοιράσετε αρμοδιότητες προσπαθήστε τουλάχιστον να βρείτε διεξόδους εκτός φαρμακείου με μια δραστηριότητα που θα σας χαλαρώνει και θα σας κάνει πιο αποτελεσματικούς εν ώρα εργασίας.

<strong>2. Σας Ενδιαφέρουν Mόνο οι Αριθμοί και τα Κέρδη</strong>

Όταν διοικείτε μια επιχείρηση τόσο σημαντική όσο το φαρμακείο, δεν θα πρέπει να σας απασχολεί μόνο το πώς θα βγάλετε λεφτά.

Σίγουρα τα χρήματα βοηθάνε να διατηρήσετε υψηλά το βιοτικό σας επίπεδο, αλλά δεν είναι το κλειδί της ευτυχίας.

Αν δεν είστε πλέον σίγουροι γιατί ανοίξατε φαρμακείο, ίσως είναι η ώρα να ανακαλύψετε ξανά το πάθος σας.

<strong>3. Δεν Λέτε Ποτέ Καλή Κουβέντα</strong>

Προσπαθήστε να δώσετε προσοχή σε αυτά που λέτε και κάνετε.

Πώς είναι η συμπεριφορά σας στα meeting, στο τηλέφωνο και όταν μιλάτε με πελάτες;

Αν είστε συνεχώς αρνητικοί η κακή σας διάθεση θα επηρεάσει και τους άλλους γύρω σας.

Μην είστε εσείς υπαίτιος αν το προσωπικό σας νιώθει άσχημα για την επιχείρηση στην οποία εργάζεται.

Εσείς θα δώσετε τη «γραμμή» σε κάθε τομέα του φαρμακείου σας.

<strong>4. Δεν Βλέπετε Φως στην Άκρη του Τούνελ</strong>

Αν προσπαθήσετε να φανταστείτε το μέλλον του φαρμακείου σας τι βλέπετε;

Νιώθετε ενθουσιασμό για επικείμενες ενέργειες ή βλέπετε μόνο έναν μακρύ δρόμο που είναι γεμάτος με απογοητεύσεις;

<img src="http://www.pharmamanage.gr/images/Article-Images/change_thinking.jpg" alt="" />

Αν φοβάστε ότι τίποτα δεν θα αλλάξει, ότι οι φαρμακευτικές τακτικές θα μείνουν ίδιες και ότι όλοι είναι συνένοχοι στο να διατηρήσουν το χαμηλό επίπεδο των υπηρεσιών προς τον καταναλωτή, τότε βαδίζετε σε έναν αδιέξοδο δρόμο.

<strong>Αλλάξτε τον τρόπο σκέψης σας, γιατί ευτυχώς, εσείς είστε αυτός που μπορείτε να αλλάξετε τα πράγματα. </strong>

Μην αντιστέκεστε στην αλλαγή και αρπάξτε την ευκαιρία για εξέλιξη και βελτίωση.